ŠERIF IZ GROCKE PONOVO BLOKIRA PROCES: Suđenje Simonoviću za paljenje kuće novinara odlagano 11 puta služe se RAZNIM TRIKOVIMA! - mediji.net\nOdbrana Dragoljuba Simonovića, bivšeg predsednika opštine Grocka, uspela je u svojoj nameri da nastavi sa odugovlačenjem postupka pošto je na dan kada je glavni pretres trebalo da se završi, tražila izuzeće postupajućeg sudije!?\nZa jučerašnje suđenje za paljenje kuće novinara Milana Jovanovića bilo je predviđeno čitanje dokaza iz optužnice, a potom i završetak procesa dugog gotovo dve godine. Međutim, već na samom početku postalo je jasno da do toga neće doći.\nPrvo je branilac okrivljenog...\nKoncert ansambla Opere Narodnog pozorišta u Beogradu pod nazivom "Magična muzika" biće izveden u nedelju, 17. januara na Velikoj sceni tog pozorišta.\nParničenje sa Vučićem moglo bi da postane unosan posao. Eno ga Boško Obradović je u prvostepenoj presudi dobio 200.000 dinara. Prvi predsednik na čiju je štetu presuđeno prvi put. Možda ne i poslednji, tužio ga je i Rade Panić za uvredu i iznošenje laži. Pre nego što je potegao tužbu, Panić je...\nOsumnjičeni se tereti da je vođa kriminalne grupe koja je, između ostalog, likvidirala vlasnika svadbenog salona i vlasnika noćnog kluba.


SportDC - Vesti - Premijer liga BiH - Kako navijači mogu pomoći Slobodi\nKako navijači mogu pomoći Slobodi\nFK Sloboda se oglasila saopštenjem koje prenosimo u cjelosti.\n"Prije svega, želimo da izrazimo zahvalnost i ponos što za FK SLOBODU uprkos svim tekućim problemima vlada veliko interesovanje šire zajednice.\nUzimajući u obzir veliki broj upita koje dobijamo na našu adresu i koji imaju za cilj davanje podrške kolektivu FK SLOBODA, želimo ovim putem da upoznamo sve one koji imaju želju i mogućnosti da budu dio našeg kluba sa aktivnostima koje sprovodimo, a vezana su za naše navijače i simpatizere.\nKao što je poznato, FK SLOBODA je pokrenula projekat "Prijatelj Kluba" koji ima za cilj okupljanja veći broj privrednika koji žele ovim putem da budu potpora FK SLOBODA.\nUporedo sa tim, FK SLOBODA je pripremila i implementirala ONLINE sistem "Član kluba" koji omogućava svim zainteresovanim fizičkim licima da putem našeg web portala postanu članovi FK SLOBODA, gdje bi se uplate vršile direktno putem sistema, a same članske karte bi dolazile poštom na zadatu adresu, bez obzira na kojoj se lokaciji nalazite. Prezentacija portala je bila planirana za početak marta 2020. godine, ali zbog pandemije COVID-19, odlučeno je da se prezentacija odloži na određeno vrijeme dok se ne steknu potrebni uslovi.\nObustavom takmičenja, FK SLOBODA je razradila 2 opcije kako bi omogućila našim navijačima da putem sistema KupiKartu.ba ponudi opciju kupovine karata. Prva opcija bi bila da ukoliko se prvenstvo nastavi za svaku domaću utakmicu ponudi kupovinu karata u različitim vrijednostima, a sve uzimajući u obzir želju i mogućnosti svakog navijača.\nDruga opcija bi bila aktivirana u slučaju da se prvenstvo ne nastavi, gdje bi se ponudio video streaming jedne od utakmica iz arhiva FK SLOBODE na stadionu Tušanj, koji ima lijepe i ponosne uspomene. U razmatranju je nekoliko utakmica ali zbog ograničenih tehničkih mogućnosti i nepostojećih video snimaka vjeorovatno će to ipak biti utakmice iz perioda 1975 - 2015. Zainteresovanim bi se ponudila opcija kupovine karata putem nekih od Pay-Per-View sistema ali i sistema KupiKartu.ba.\nZa realizaciju ovih opcija će se morati sačekati još nekoliko dana dok ne dobijemo konačne upute za sam nastavak prvenstva.\nI na kraju, još jednom se zahvaljujemo našim navijačima koji i u ovim teškim vremenima nalaze vremena i mogućnosti da pomognu našoj svetinji", navodi se u saopštenju tuzlanskog kluba.


ZAKON O KULTURNIM DOBRIMA: NALED traži da se pravo preče kupovine ograniči na spomenike kulture, te da se lokalnim vlastima omogući otkup spomenika kulture, koji su kulturna dobra najvišeg kulturnog i istorijskog značaja\nNALED smatra da je potrebno da se pravo preče kupovine ustanova kulture ograniči isključivo na spomenike kulture.\nNavodi da je za to potrebno izmeniti Zakon o kulturnim dobrima ("Sl. glasnik RS", br. 71/94, 52/2011 - dr. zakoni, 99/2011 - dr. zakon i 6/2020 - dr. zakon) čime bi se, kako se dodaje, lokalnim vlastima omogućio otkup spomenika kulture, koji su kulturna dobra najvišeg kulturnog i istorijskog značaja.\nNALED podseća da je članom 119. Zakona o kulturnim dobrima propisano da ustanove kulture imaju pravo preče kupovine svih nepokretnosti koje su evidentirane kao kulturno dobro.\nKako se navodi, problem je u tome što je pojam nepokretnog kulturnog dobra vrlo široko postavljen tako da po tom Zakonu u nepokretna kulturna dobra, pored spomenika kulture, spadaju i prostorne kulturno-istorijske celine, arheološka nalazišta i znamenita mesta.\nTime je, dodaje NALED, iskomplikovana prodaja svih objekata i stanova na lokacijama koje su u tim režimima zaštite.\n"Ova odredba ne bi bila toliko sporna da se, na inicijativu nekih nadležnih zavoda za zaštitu spomenika, uključujući i Zavod za zaštitu spomenika kulture grada Beograda, ovaj podatak od 2017. godine, nije počeo upisivati u katastar nepokretnosti, uz tumačenje da se pravo preče kupovine proteže i na objekte i posebne delove objekata koji se nalaze na prostoru kulturno-istorijske celine, arheološkog nalazišta, odnosno znamenitog mesta", navodi se u "Sivoj knjizi".\nKako se dodaje, samo Zavod za zaštitu spomenika kulture grada Beograda na godišnjem nivou odbija na hiljade ponuda po pravu preče kupovine za stanove u višespratnicama koji se nalaze na području opština Stari grad, Palilula, Dorćol, Vračar i Zemun, gde je u katastar upisano postojanje više kulturno-istorijskih celina.\nU "Sivoj knjizi" se predlaže izmena Zakona o kulturnim dobrima i dodaje da bi se na taj način lokalnim vlastima omogućio otkup spomenika kulture, koji su kulturna dobra najvišeg kulturnog i istorijskog značaja.


Krstajić: Nećemo odstupati od našeg stila igre – NovostiDana.rs\nSelektor fudbalske reprezentacije Srbije Mladen Krstajić rekao je danas da će biti taktičkih promena u predstojećem meču protiv Švajcarske, ali da njegova ekipa neće odstupiti od svog stila igre i poručio navijačima da budu spokojni jer su igrači željni da se ponovo dokažu.\n„Biće taktičkih promena, ali nećemo odstupati od našeg sistema i stila igre. Igrači su maksimalno spremi i daće sve od sebe, biće agresivni i igrački raspoloženi, ali i fer plej kao i protiv Kostarike“, rekao je Krstajić na konferenciji za novinare u Kalinjingradu.\nSrbija sutra od 20.00 u Kalinjingradu igra protiv Švajcarske meč drugog kola Grupe E Svetskog prvenstva.\n„Švajcarska je taktički dosta dobro potkovana, imaju selektora koji su dugo sa njima, znamo šta su im vrline dobro smo ih analizirali, kao što su i oni nas verovatno.. Biće sutra žestoko“, rekao je Krstajić.\nKrstajić je pitanje stranog novinara o mogućim tenzijama na utakmici pošto u reprezentaciji Švajcarske igra nekoliko igrača poreklom sa Kosova dočekao s osmehom.\n„Rekao sam 100, reći ću i 101. Politika me uopšte ne zanima. Ovde smo došli zbog sporta, da prezentujemo zemlju na najbolji način, ostalo je skroz nebitno što se naš tiče“, rekao je Krstajić.\nSelektor Srbije je naveo da se nacionalni tim u Rusiji oseća kao kod kuće i zahvalio je ruskim navijačima na podršci u meču protiv Kostarike.\n„Bili su nam vetar u ledja, što želimo i sutra protiv Švajcarske… Sasvim je normalno da navijamo za našu braću Ruse, tako je bilo, tako će i ostati“, rekao je Krstajić.\nUpitan šta je njegova poruka navijačima Srbije pred sutrašnji meč, Krstajić je rekao: „Poruka je da budu spokojni, da su igrači zdravi, orni i željni da se ponovo dokažu sutra“.\nSrpski fudbaler Nemanja Matić naveo je da je ekipa svesna činjenice koliko je meč važan i da pobedom može da obezbedi plasman u drugi krug.\n„Daćemo sve od sebe da tako bude. Svesni smo šta naš očekije, imaju dosta individualnog kvaliteta, timski igraju dobro, očekuje nas paklena utakmica, ali bićemo spremi na sve“, rekao je Matić.\nNovinari su i Matića pitali vezano za eventualne tenzije, a on je odgovorio slično kao selektor.\n„Mi smo koncentrisani na fudbal, koncentrisani smo na stvari koje selektor traži od nas. Kako će biti s druge strane, to nas baš mnogo i ne zanima“, rekao je Matić.\nMatić je naveo da je Švajcarska kvalitetnija od svih selekcija sa kojima je Srbija igrala u kvalifikacijama, ali je istakao da ne bi unapred pristao na osvojeni bod.\n„Nikada ne ulazim u utakmicu da osvojim bod, uvek idemo na pobedu. Oni su jaka reprezentacija, možda su i favoriti u ovom duelu, šesti su na listi FIFA, a mi 34, tako da ih poštujemo, ali isto tako znamo i svoje kvalitete“, rekao je Matić i dodao da ekipa oseća podršku navijača i da im to mnogo znači.


Reservoir Minerals proglasio početne resurse od 1,7 miliona tona bakra\nPosted on 28. januara 2014. at 12:37 by Ist Media\nFoto: Reservoir Minerals\nBOR (Slađana VDT, Ist media) Kanadska kompanija Reservoir Minerals, zvanično je proglasila početne resurse na projektu Čukaru Peki južno od Bora, sa ukupno 1,7 miliona tona bakra i 98 tona zlata, sa prosečnim sadržajem bakra od 2,6 procenta i sa 1,5 grama zlata po toni.\nRadi poređenja, kako se navodi na sajtu RTB Bor, podzemni rudnici „Jama“ zajedno za nalazištem „Borska reka“, ima ukupno 5,5 miliona tona bakra i 165 tona zlata, ali sa znatno manjim prosečnim sadržajem od 0,54 % bakra i 0,16 zlata.\nU pitanju su prve procene koje je izvršila nezavisna rudarska konsultantska firma “SRK” iz Velike Britanije, prilikom čega je ova britanska kompanija dala preporuku da se u geološko istraživanje dodatno uloži 20 miliona dolara, kako bi projekat prešao u fazu veće sigurnosti.\nRezultati se odnose na podatke dobijene geološkim istraživanjem u pripovršinskom delu projekta, i ne obuhvataju one na većoj dubini, koji će dodatno morati biti priloženi za dalju nezavisnu procenu resursa.\nInače, na projektu Čukaru Peki vršeno je istražno bušenje i do 2.160 m dubuko ispod tla.\nSaopštenje kompanije Reservoir Minerals kaže da, ukoliko projekat nastavi da se razvija u pravcu otvaranja rudnika, biti primenjena podzemna eksploatacija. To podrazumeva da će projekat biti ekonomičan samo u slučaju da prosečan procenat sadržaja bakra bude iznad jednog procenta.\nNakon daljeg geološkog istraživanja u narednim godinama, količine bakra i zlata utvrdiće se sa većom sigurnošću, a do rudnika će doći samo u slučaju da se projekat pokaže kao ekonomski isplativ.


Još kilometar i po auto-puta na Koridoru 10 - Izazov\nJoš kilometar i po auto-puta na Koridoru 10\nRadio-televizija Srbije 8. decembra 2018. 10:54\nMiodrag Poledica kaže da je petlja Predejane veoma značajna i da se na njoj ukrštaju svi značajni koridori koji su smešteni u 100 metara i to i stari magistralni put i auto-put i Južna Morava, kao i železnička pruga.\n"Bilo je veoma teško srediti ovu petlju saobraćajno i građevinski, ali i ona se završava. Petlja Predejane je veoma značajna kako bi se povezalo lokalno stanovištvo sa jedne i druge strane auto-puta, kao i sa jedne i druge strane Južne Morave, a svaka petlja znači povezivanje starog i novog puta, odnosno svi putnici mogu da koriste novi put i stari put", naveo je Poledica.\nOn je podsetio da je trasa auto-puta kroz Grdeličku klisuru ukupne dužine 26,3 kilometara, te da na njoj postoje tri velike petlje – Grdelica, Predejane i Vladičin Han.\nInače, na celoj trasi koja se trenutno završava aktivno je još pet gradilišta i ostalo je da se završi kilometar i po auto-puta, kaže Poledica i dodaje da su aktivni radovi na ukupno pet kosina i opremanje tunela, koji su završeni.\nNavodi da se opremaju tuneli Predejane, dugačak kilometar i tunel Manajle, koji je dugačak 1,8 kilometara, najsavremenijim saobraćajnim sredstvima tako da bi moglo da se upravlja sa njima iz jednog mesta.\n"Opremaju se tako da imamo pregled kako se odvija saobraćaj, da bismo imali propisanu signalizaciju i ventilaciju dok se saobraćaj odvija", rekao je državni sekretar.\nDirektor CarGoa potpisao ugovor o zastupanju sa kineskom kompanijom električnih…


Vesti online / Scena / Šoubiznis / Umesto Končite pustili reklame\nMenadžer Končite Vurst, prošlogodišnje pobednice Evrovizije, kritikovao je oštro austrijsku državnu televiziju ORF zbog prikazivanja bloka reklama i vesti tokom nastupa njihove štićenice tokom finala Evrosonga.\nPesme posvetila fanovima: Končita Vurst\n- To je kao kada prikazujete reklame za vreme izvođenja penala u finalu Svetskog prvenstva - istakao je menadžer Rene Berto u saopštenju za medije.\nPrema njegovim rečima, premijera Končitinih novih pesama prošla je bez gledalaca ORF-a, iako je ona svoje pesme posvetila fanovima ispred malih ekrana.\n- ORF je bez sumnje Evrosong odlično savladao. Međutim, isključenje Končite ne može se objasniti - podvukao je on dodajući da se time ORF još jednom predstavio kao miks "ruske državne televizije i nemačkih privatnih stanica" kojem očigledno davanje podsticaja i podrške domaćoj pop muzici nije bitno.\nEvrovizija na 60. rođendan: Vašar ćurki i bradatih žena


AMERIČKI SENATOR OTKRIVA ZAVERU: Direktor FBI radio protiv Hilari, pomogao Trampu | WebTribune\nHome IZBOR AMERIČKI SENATOR OTKRIVA ZAVERU: Direktor FBI radio protiv Hilari, pomogao Trampu\nPosted date: децембар 11, 2016 In: IZBOR, SPEKTAR\nAmerički demokratski senator Heri Rid je rekao da je direktor FBI Džejms Komi namerno zadržao informacije o ruskom hakovanju.\nKako kaže, Komi je to uradio kako bi pomogao u izboru Republikanca Donalda Trampa za predsednika.\nKomi je imao informacije koje su pokazivale da je Rusija pokušala da okrene novembarske izbore u korist Trampa, kazao je Rid, odlazeći lider manjine u Senatu koji se povlači krajem meseca, prenosi AFP.\n“FBI je dugo posedovao taj materijal”, rekao je on za tv mrežu MSNBC.\n“Međutim, Komi, koji je republikanac, odbio je da otkrije ove informacije o Rusiji koja se mešala u predsedničke izbore”, dodao je Rid.\nOn je takođe kazao da bi Komija trebalo da istraže Senat i “druge vladine agencije, uključujući bezbednosne, jer je ovo izrazito pitanje za njih”.\nRid je dodao da, međutim, ne veruje da će državni tužilac Loreta Linč pokušati da smeni šefa FBI.\nOn je takođe za Komija rekao da je “novi Džej Edgar Huver”, uporedivši ga sa moćnim dugogodišnjim direktorom FBI koji je bio na čelu tog biroa od 1935. do 1972. i špijunirao domaće disidente i prikupljao podatke o “prljavom vešu” političkih lidera.\nRepublikanci su danas odbacili medijske izveštaje o tajnoj proceni CIA da je Rusija pokušala da okrene izbore u korist Trampa, prenosi AFP.\nNjujork Tajms je javio da su obaveštajne agencije “ubeđene” da su ruski hakeri upali u kompjuterske sisteme Republikanskog nacionalnog komiteta, kao i sisteme Demokratske stranke, ali su objavili informacije uzete samo iz kompjutera Demokrata.\nOdlazeći predsednik SAD Barak Obama naredio je juče obaveštajcima da sprovedu istragu o hakovanim mejlovima demokratske kandidatkinje Hilari Klinton tokom predsedničke izborne kampanje i izrazio zabrinutost zbog moguće umešanosti Rusije u to pitanje.\nOPOZICIJA PITA VLADU: Zašto ste angažovali Tonija Blera kada je učestvovao u brutalnom bombardovanju Srbije?\nDRŽAVA REKLA “DOSTA”: Prvi put u Srbiji – Sudija nameštao rezultat utakmice PA DOBIO ROBIJU – VIDEO\nOvaj mineral je novo zlato za Srbiju


OTVARANjE KANCELARIJE AGENCIJE\nAgencija za privredne registre (APR) otvoriće sutra kancelariju u Kosovskoj Mitrovici. Cilj osnivanja Kancelarije Agencije za privredne registre za Kosovo i Metohiju je postizanje veće ekonomičnosti, dostupnosti podataka i formiranja jedinstvene baze o registrovanim privrednim društvima i preduzetnicima, finansijskom lizingu i založnim pravima. Jedinstveni sistem registracije privrednih subjekata na teritoriji Srbije omogućava brže i jednostavnije otpočinjanje obavljanja privredne delatnosti, a poslovnim partnerima dostupne i ažurne podatke, što sve doprinosi većoj pravnoj sigurnosti u privrednom životu zemlje. Kancelarija u Kosovskoj Mitrovici je 13. organizaciona jedinica Agencije za privredne registre koja će biti otvorena u Srbiji, a prva na Kosovu i Metohiji. Kancelarija će početi sa radom u ponedeljak, 15. januara. Otvaranju kancelarije prisustvovaće ministar rada, zapošljavanja i socijalne politike u vladi Republike Srbije Slobodan Lalović, državni sekretar Ministarstva privrede Zora Simović, šef Ekonomskog tima za Kosovo i Metohiju i jug Srbije dr Nenad Popović i direktor Agencije za privredne registre Dragiša Okolišanov.\n19.10.2021 Posmatračka misija EU: Srpska lista vršila pritisak na birače (585)\n19.10.2021 Podneto 46 žalbi na izborni proces (238)\n19.10.2021 OG: Na kovid pozitivno još 10 lica (199)\n19.10.2021 U srpskim sredinama 37 novoobolelih (194)\n19.10.2021 Promocija knjige Petra Kostića u Gračanici (188)\nOktobar 2021 11 (342)


Poker Srbija: PokerStars European Poker Tour Danas Počinje Na Novoj Lokaciji - Lutraki, Grčka\nU prelepom ambijentu Club Hotel Casino Loutraki danas u podne počeo je po prvi put Day 1a osme sezone PokerStars European Poker Tour-a. S obzirom na preko 2.000 ostrva i 250 sunčanih dana godišnje, uprkos činjenici što je ovo prvi put da se ovaj event tamo održava, ovi faktori kao i veličina samog European Poker Tour eventa privukli su ne mali broj poznatih imena današnje poker scene. Dodatni "poziv" organizatora bila je i odluka da se buy-in za Main Event smanji na €4.000+400, da bi se među prisutnim poker facama okuražili i domaći igrači. S obzirom da je poker scena Grčke poprilično aktivna što se tiče live event-ova, ovako ozbiljan turnir može samo da bude ono čemu oni teže odavno.\nPostoje glasine da su isti vlasnici Club Hotel Casino Loutraki i beogradskog Grand Kazina. Sve čemu mi možemo da se nadamo, ako su ove glasine tačne, je da će imati iste ili slične ambicije (uslove već imamo) da se ovakav event ili nešto manjeg buy in-a uskoro dovede i u Srbiju...


Dobiti Zvezdu i Partizan je najbolja evropska talija, nakon toga slede čuda – Srbija Sport\nby SrbijaSport 06.05.2022., 18:54\nProsto neverovatno kakve rezultate beleže timovi koji izbace beogradske blizance iz evrotakmičenja.\nU poslednjih 20 godina viđali smo da klubovi koji se savladaju Crvenu zvezdu i Partizan u nekoj fazi takmičenja kasnije stignu i do najprestižnijih evropskih trofeja.\nOve godine je to i te kako evidentno. U Zvezdi se sigurno i dalje žali za poništenim golovima, propuštenim šansama i malim ofsajdima koji su crveno-bele koštali prolaska protiv Glazgov Rendžersa (ukupni rezultat 2:4). Crveno-belima je malo nedostajalo da savladaju Škote (ili ih barem više namuče), a sada će Rendžers igrati u finalu Lige Evrope protiv Ajntrahta (18. maj u Sevilji), za koji igra Filip Kostić, interesantno igrač koji nije igrao ni u jednom beogradskom klubu.\nU Crvenoj zvezdi će moći da govore da su prikazali odlične partije protiv finaliste/osvajača takmičenja, a zanimljivo da bi isto to mogli da govore i iz Partizana.\nCrno-beli jesu pretrpeli dva bolna šamara od Fejenorda (ukupni rezultat 8:3), ali su Holanđani izborili plasman u finale Lige konferencija gde će odmeriti snage sa Romom 25. maja u Tirani. Ipak, ovo bi samo po sebi bilo zanimljivo da nije u pitanju sada već nepisano pravilo da klubovi koji izbace crveno-bele, pa i crno-bele beleže sjajne rezultate te sezone. Kao da ima nečeg magičnog u Beogradu što pomaže ekipama rivala da izvuku sopstveni maksimum.\nZvezda je ispala u trećem kolu kvalifikacija za Ligu šampiona u sezoni 2001/2002 od Bajera iz Leverkuzena za 3:0 (0:0 u Beogradu), a iako je to bilo očekivano niko nije mogao ni da nasluti da je u Beogradu gledao finalistu Lige šampiona te sezone.\nVerovatno se kao najveći maler u plej-ofu za Ligu šampiona navodi kada je Zvezda u sezoni 2006/2007 izvukla Milan. Bio je to jak tim koji je predvodio Karlo Ančeloti, ali i nekoliko megazvezda poput Pirla, Maldinija, Dide ili Inzagija. Na kraju je Milan stigao do velikog trofeja pobedom protiv Liverpula sa 2:1, čime mu se osvetio za Istanbul dve godine ranije.\nUpravo u toj sezoni je Zvezda ispala u kvalifikacijama od PSV u trećem kolu (ukupno 7:3), a Holanđani su stigli do polufinala Lige šampiona gde je bolji od njih bio Milan.\nBilo je takvih primera i u poslednjim sezonama. Verovatno najpoznatiji je slučaj Liverpula iz sezone 2018/2019 kada je Zvezda slavila sa 2:0 na “Marakani”, a Liverpul je na kraju uspeo da stigne do šeste titule šampiona Evrope u istoriji kluba.\nSamo godinu dana kasnije je Beograd takođe gledao prvaka Evrope. Zvezda je dva puta ubedljivo izgubila od Bajerna, koji će kasnije stići do nove titule prvaka Evrope pobedom nad PSŽ sa 1:0 u Portugalu.\nIpak, daleko od toga da u Partizanu nemaju takve primere. Zapravo, imaju jedan identičan. Partizan je u sezoni 2003/2004 igrao u grupi smrt sa Marsejom, Portom i Real Madridom. Ispostaviće se da se u toj grupi F takmičio i kasniji prvak Evrope. Ipak, nisu to bili “galaktikosi” iz Madrida, već Porto predvođen trenerskom senzacijom Žozeom Murinjom (ove sezone igra u finalu Lige konferencija sa Romom protiv Fejenorda).\nPartizan je u sezoni 2019/2020 igrao u grupi L sa Mančester junajtejdom, a “crveni đavoli” su slavili dva puta sa 1:0 i 3:0. Na kraju je Junajted završen tek u polufinalu od Sevilje sa 2:1 koja je kasnije i postala osvajač takmičenja. Četiri sezone ranije je Atletik Bilbao iz grupe L sa Partizanom stigao do četvrtfinala Lige Evrope.\nTu su i primeri Bajerna koji je igrao u grupi UEFA kupa sa Zvezdom u sezoni 2007/2008, a onda stigao do polufinala takmičenja, baš kao i Arsenal u sezoni 2017/2018, te Glazgov Rendžersa koji je izbacio Zvezdu u kvalifikcijama za Ligu šampiona, a te godine je stigao do finala Kupa UEFA gde je slavio Zenit sa 2:0.\nNeverovatno, ali očigledno ima nečeg magičnog u Beogradu.\nBONUS VIDEO Slavlje u svlačionici Real Madrida


U većem delu zemlje preovladava pretežno oblačno vreme, ali trenutno bez padavina, međutim zbog prognozirane kiše tokom noći pored mokrih kolovoza vozače iz AMSS upozoravaju na opasnost od odrona koja je uvek prisutna kada pada kiša, a koji su najčešći na Ibarskoj magistrali između Kraljeva i Raške, dolinom Drine, a moguće i na Ðerdapskoj magistrali.\nTakođe, oprez je neophodan kroz Sićevačku, Drensku i Grdeličku klisuru.\nNa putevima van većih gradova, inače, saobraćaj je umerenog inteziteta, i odvija se bez zastoja i prekida.\nIz Uprave granične Policije informacija da na putničkim teminalima nema dužih zadržavanja od 30 minuta.\nTeretna vozila čekaju do tri sata na graničnim prelazima\nVozače teretnih vozila AMSS podseća da se s početkom nove radne nedele očekuju nove kolone i duža zadržavanja na hrvatskim i mađarskim teretnim terminalima, uglavnom zbog usporenog rada njihovih carinskih administracija zbog čega se među-zona brzo popuni, a formiranje kolana se tada prenosi i na našu stranu kada zadržavanja postaju duga i višesatna.\nNapominju i da postavljanje "lokatora", elektronskog sistema za praćenje tovara, ni na koji način ne produžava postupak na granici, već je usporeni rada carinske administracije susednih zemalja najčešći uzrok dugih zadržavanja na teretnim terminalima.\nNa teretnim terminalima na izlazu iz zemlje, prema informacijama AMSS, čeka se 60 minuta na Gradini i Batrovcima, 120 na Kelebiji, a 180 minuta na prelazu Šid.


podsticaj - 1\n03. 03. 2021 12:52\nBANJALUKA - Predsjednik Udruženja povrtara Republike Srpske Brane Mastalo kaže da je Ministarstvo poljoprivrede Srpske uplatilo 1,5 miliona KM podsticaja povrtarima, kojima je veoma važno da dobiju podsticaje krajem februara ili početkom marta kako bi mogli uložiti novac u novi ciklus proizvodnje.\nLagard: Ne strahujem od brda dugova EU, već ukidanja podsticaja\n21. 02. 2021 14:05\nPredsjednica Evropske centralne banke Kristin Lagard izjavila je da njen najveći strah nije da će Evropska unija akumulirati brdo dugova, već da bi vlade mogle "brutalno" da prekinu stimulativne mjere.\nZa podsticaje isplaćeno više od 3,8 miliona KM\n27. 02. 2020 12:51\nBANJALUKA - Ministarstvo poljoprivrede, šumarstva i vodoprivrede Republike Srpske danas je isplatilo 3.840.367 KM za podsticaje u poljoprivredi.\n10. 12. 2019 16:18\nTREBINJE - Trebinjski privrednici iz mikro, malih i srednjih preduzeća moći će dobiti po 100.000 evra bespovratnih sredstava po svakom dobro urađenom projektu koji se bude odnosio na povećanje konkurentnosti inovacijama u razvoju proizvoda ili usluga.\nU srijedu skup za informisanje proizvođača o poljoprivrednim podsticajima\n24. 03. 2019 17:28\nBANJALUKA - Centar za razvoj poljoprivrede i sela u srijedu će održati skup na kojem će poljoprivredne proizvođače i predstavnike savjeta mjesnih zajednica iz ruralnog i prigradskog područja grada upoznati s planovima i programima rada Centra u ovoj godini.\nUplaćeno 2,2 miliona KM za podsticaje u poljoprivredi\n28. 02. 2019 10:19\nBANJALUKA - Ministarstvo poljoprivrede, šumarstva i vodoprivrede Republike Srpske isplatilo je danas 2.200.910 KM po osnovu podsticaja za poljoprivrednu proizvodnju.\n04. 02. 2019 20:05\nBANJALUKA - Za poljoprivrednu proizvodnju u ruralnim područjima ove godine iz gradskog budžeta planirano je 1,7 miliona KM, rekli su u Centru za razvoj poljoprivrede i sela.\nIsplaćeno skoro 1,9 miliona KM podsticaja\n07. 11. 2018 11:48\nMinistarstvo poljoprivrede, šumarstva i vodoprivrede Republike Srpske posredstvom isplatilo je danas 1.868.556 KM po osnovu podsticaja za poljoprivrednu proizvodnju.


Srbija planira da do 2030. godine reciklira 50 odsto ukupnog komunalnog otpada, izjavila je državna sekretarka Ministarstva poljoprivrede i zaštite životne sredine Stana Božović.\n“Potrebno je proširenje obuhvata uslugom sakupljanja komunalnog otpada, koje se posebno odnosi na ruralne oblasti, a u ovu svrhu u opštinama je potrebno obezbediti dodatni broj kontejnera i vozila za sakupljanje otpada”, rekla je Božović na četvrtoj konferenciji Nacionalne asocijacije čistoća Srbije (ASWA) u Aranđelovcu.\nPrema podacima ASWA, sada se u Srbiji reciklira između 5 i 8 odsto otpada. Gradovi koji najviše recikliraju su Novi Sad i Čačak (oko 10 odsto), a najveći problem je činjenica da postoje brojne opštine i gradovi u Srbiji koji uopšte ne recikliraju komunalni otpad, rečeno je u toj Asocijaciji za BGEN.\nBožović je na konferenciji u Aranđelovcu rekla da su sve lokalne samouprave obavezne da u kratkom roku izrade regionalne i lokalne planove upravljanja otpadom, sa obavezom primarne separacije u domaćinstvima. U ASWA kažu da nemaju podatak koliko je samouprava donelo planove, ali da se oni izrađuju šablonski i nemaju stvarnu upotrebnu vrednost.\nUnapređenje sistema upravljanja otpada je takođe prioritet Vlade Srbije kroz uvođenje novog modela finansiranja, rekla je Božović. Ona je ukazala i da investicije u infrastrukturu za komunalni otpad moraju biti koordinisane, kako bi Srbija ispunila sve ciljeve Direktiva EU i kako bi izgradila održiv sistem upravljanja otpadom.\nDržavna sekretarka naglasila je značaj koncepta “zelene privrede” u cilju smanjenja siromaštva, navodeći da bi u sektoru upravljanja otpadom moglo da se stvori 10 odsto više radnih mesta.\nTagovi: Direktiva o otpadu, otpad, reciklaža, upravljanje otpadom\nPočetna » Vesti » Otpad » Božović: reciklaža 50 odsto komunalnog otpada cilj do 2030. godine


Tamo ionako radi malo ljudi zbog pandemije\nProfimedia AP Photo/Gregory Bull\nDvojica najbogatijih ljudi na svetu, Džef Bezos i Ilon Mask, izneli su ideju za rešavanje problema beskućnika predloživši da se sedište kompanije Tviter pretvori u prihvatilište za ljude bez doma.\nOsnivač kompanije Amazon za onlajn trgovinu, Bezos, pridružio se u nedelju ideji koju je izneo Mask, odnedavno najveći akcionar Tvitera, da se sedište ove društvene mreže u San Francisku pretvori u sklonište za beskućnike, pošto u tom zdanju ionako radi malo ljudi za vreme pandemije.\nBezos je, u blogu na mreži GikVajer, fokusiranoj na tehnologiju, napisao da je u maju 2020. osam spratova Amazonovog sedišta u Sijetlu pretvoreno u dom za beskućnike, da je ta inicijativa odlično uspela i olakšala posao zaposlenima koji se bave volonterskim radom. Bezos je takođe predložio da se barem deo sedišta Tvitera, ako ne i ceo, pretvori u sklonište za beskućnike.\nTurčin 16 meseci proveo u neprestanom karantinu: Čak 85 puta bio pozitivan na koronu\nOdustaje li se od ruske nafte? Evropska komisija radi na šestom paketu sankcija Rusiji\nŠvedska i Finska ulaze u NATO već na leto? Kremlj odgovorio na nove provokacije NATO\nStravična nesreća na žičari: U sudaru kabina poginule dve žene, spasioci i dalje izvlače zarobljene (VIDEO)\nI’m serious about this one btw — Elon Musk (@elonmusk) April 10, 2022\nMask je u drugom tvitu ocenio da je to „odlična ideja“.\nŠef kompanije "Tesla", koji ima više od 81 milion pratilaca na Tviteru, pokrenuo je u subotu anketu na toj društvenoj mreži, tražeći od korisnika da glasaju da li to zdanje treba pretvoriti u prihvatilište za beskućnike. Za manje od 24 sata, više od milion ljudi se uključilo u anketu, pri čemu je više od 90 posto glasalo "za".\nPoznato je da Mask, koji često tvituje o svojoj kompaniji i drugim temama, ostavlja ljude u nedoumici da li se samo šali. Ovog puta je, međutim, izričito naveo da se ne šali.\n- Uzgred, napominjem da sam u vezu sa ovim ozbiljan - tvitovao je Mask u nedelju, povodom komentara o ovoj temi.\nIlon Mask Tviter beskućnici Džef Bezos\nCifra koju je čak teško napisati: Najbogatiji ljudi sveta izgubili 1,4 biliona dolara!


Niška televizija » Prijem za Stevana Živkovića i grupu “Tevarbulebra“ (VIDEO)\nObjavljeno 29.06.2015. 13:51\nPredsednik GO Medijana priredio je prijem u Opštini za evropskog prvaka u kik-boksu Stevana Živkovića kao i pobednike takmičenja “Festival omladine“ grupu “Tevarbulebra“.\nMuzičko takmičenje “Festival omladina“ sa pauzama se organizuje od 1961. godine. Do skoro Niš je imao dva predstavika koji su osvojili prvo mesto odnosno grupe “Lutajuća srca“ i “Kerber“. Njima se ove godine priključila i grupa “Tevarbulebra“ za čiji je odlazak na ovo prestižno takmičenje sredstva obezbedila GO Medijana.\nOva grupa do sada je nastupala na različitim muzičkim takmičenjima i ostvarivala zapažene rezultate. Mlade Nišlije sada očekuje snimanje albuma. S druge strane i Nišlija Stevan Živković nedavno je postao prvak Evrope u kik-boksu. U organizaciji takmičenja koje je održano u našem gradu učestvovala je i GO Medijana.\nIz Opštine Medijana ističu da će i dalje pružati podršku mladim i talentovanim ljudima.\nInače album grupe “Tevarbulembra“ biće dostupan početkom septembra. Što se sportiste Stevana Živkovića tiče u Dubaiju ga sredinom septembra čekaju novi izazovi.\nAntonić:”Gašenje lokalnih medija vodi u totalnu centralizaciju” (VIDEO)


Izbori 2020. - Sputnjik Srbija\n22:58 05 Septembar 2020\nSNS: Osvojili smo najviše glasova na ponovljenim izborima u Šapcu\nLast update: 08:54 21.10.2020\nŠapić: Neću biti ministar u novoj vladi\nNeću biti ministar u novoj vladi, ostaću predsednik opštine Novi Beograd, izjavio je predsednik SPAS-a Aleksandar Šapić.\nLast update: 14:50 18.10.2020\nSastav nove vlade u utorak? Zakazana sednica Predsedništva SNS-a\nSednica Predsedništva SNS održaće se u utorak u Beogradu, saznaje Tanjug. Posle sednice trebalo bi da bude poznat sastav vlade koji predlaže mandatar Ana Brnabić.\nLast update: 07:07 05.10.2020\nVučić u 20 časova saopštava ime mandatara\nPredsednik Srbije Aleksandar Vučić saopštiće večeras, na osnovu ustavnih ovlašćenja, ime mandatara za sastav nove vlade.\nLast update: 10:53 01.10.2020\nDačić: Mesto u vladi kao pobeda u finalu Lige šampiona\nMinistar spoljnih poslova i predsednik SPS-a Ivica Dačić izjavio je da koalicija SPS-JS nije napravila nikakav dogovor sa Srpskom naprednom strankom oko formiranja vlade, ali da je taj savez spreman za nastavak saradnje sa naprednjacima. Mesto u vladi, Dačić je uporedio sa pobedom u finalu Lige šampiona.\nLast update: 13:19 30.09.2020\nDačićeva poruka u finišu sastavljanja nove vlade\nLider SPS-a Ivica Dačić izjavio je danas da je spreman za nastavak saradnje sa Srpskom naprednom strankom i Aleksandrom Vučićem.\nLast update: 11:58 01.08.2020\nSrbija dobija novi parlament: Konstitutivna sednica u ponedeljak\nKonstitutivna sednica Skupštine Srbije, na kojoj će biti potvrđeni mandati narodnih poslanika, biće održana u ponedeljak, 3. avgusta.\nLast update: 13:22 17.07.2020\nŠapić: Razgovori o državnim pitanjima, ali ne o ulasku SPAS-a u vladu\nPredsednik Srbije Aleksandar Vučić nastavio je konsultacije za formiranje nove Vlade sastankom sa predsednikom SPAS-a Aleksandrom Šapićem, koji je predvodio izbornu listu „Aleksandar Šapić-Pobeda za Srbiju“. Šapić je posle razgovora izjavio da konkretno o ulasku SPAS-a u vladu nije bilo reči i da očekuje da se ponovo sastanu u naredne dve nedelje.\nLast update: 10:19 14.07.2020\nKonsultacije za formiranje Vlade Srbije počele su danas sastankom predsednika Srbije Aleksandra Vučića sa predstavnicima izborne liste „Albanske demokratske alternative — Ujedinjena dolina“.\nLast update: 19:44 05.07.2020\nKonačni rezultat izbora u Srbiji: Sedam lista u parlamentu, SNS-u 188 poslaničkih mesta\nLast update: 13:47 02.07.2020\nPOKS nije prešao cenzus\nKoalicija „Za kraljevinu Srbiju“ (POKS) nije prešla cenzus od tri odsto ni posle ponovljenih izbora za Skupštinu Srbije. Kako je saopšteno, toj koaliciji je nedostajalo nekoliko hiljada glasova da pređe cenzus.\nLast update: 14:16 01.07.2020\nDanas se ponovo glasa na 234 biračka mesta u Srbiji\nNa 234 biračka mesta širom Srbije ponavlja se glasanje. Pravo glasa ima 203.012 birača.\nLast update: 07:27 26.06.2020\nPonavljanje izbora na 234 biračka mesta 1. jula\nRepublička izborna komisija (RIK) donela je odluku da se izbori na ukupno 234 biračka mesta, gde je glasanje poništeno, održe 1. jula.\nLast update: 13:23 25.06.2020\nPredsednik IO SNS-a: Izbori u Šapcu bili ispravni, GIK je konstatovao urednost materijala\nPredsednik izvršnog odbora Srpske napredne stranke (SNS) Darko Glišić ubeđen je da je izborni proces u Šapcu bio ispravan.\nLast update: 19:43 22.06.2020\nŠapić ispred SNS na Novom Beogradu za 116 glasova, SNS traži novo prebrojavanje glasova\nTri liste uspele su da pređu cenzus na osnovu procena rezultata izbora održanih u nedelju, a najviše glasova osvojila je „Aleksandar Vučić – Za našu decu“, 62,6 odsto.\nLast update: 14:56 22.06.2020\nRIK: Izlaznost na izborima 50,32 odsto, SNS-u 191 mandat\nIzlaznost na izborima u Srbiji bila je 50,32 odsto, a najviše glasova osvojila je lista SNS koja će imati 191 mandat u Skupštini Srbije, pokazuju preliminarni podaci Republičke izborne komisije na osnovu pregledanih 64,07 odsto biračkog tela, odnosno 70,57 odsto biračkih mesta.\nLast update: 08:38 22.06.2020\nLast update: 07:20 22.06.2020\nSvetski mediji o izborima u Srbiji: SNS ubedljivi pobednik, slede izazovi\nSvetske agencije i mediji preneli su da je Srpska napredna stranka predsednika Aleksandra Vučića ubedljivi pobednik na parlamentarnim izborima u Srbiji.\nLast update: 07:15 22.06.2020\nKako će izgledati sastav parlamenta posle izbora već se nazire na osnovu procena glasova, iako Republička izborna komisija još nije saopštila zvanične rezultate.\nLast update: 00:09 22.06.2020\nSNS osvojio više od 60 odsto, u parlament ulaze SPS-JS i SPAS\nSrpska napredna stranka je osvojila više od 60 odsto glasova na parlamentarnim izborima u Srbiji, pokazuju projekcije Ipsosa i Cesida. Na osnovu tih pokazatelja u parlament sigurno ulaze SPS-JS i lista SPAS Aleksandra Šapića, kao i manjinske stranke.\nLast update: 21:55 21.06.2020\nJoš tri liste se žestoko bore za cenzus\nU Srbiji se, posle zatvaranja biračkih mesta, još broje glasovi, a tri liste se, kako pokazuju prvi preliminarni podaci, bore za cenzus.


Prijateljstvo i neprijateljstvo planeta u aspektima - ASTROLOGIJA ASTRO HOUSE - Jelena Studen Vojvodić\nKada dve planete formiraju međusoban aspekt, između njih se može razviti prijateljstvo ili neprijateljstvo, međutim često se kroz praksu susrećemo sa pomešanim uticajem, jer je tada konačna procena složenija. U takvim primerima, međusobnog dejstva između planeta, pojavljuje se istovremeno i prijateljstvo i neprijateljstvo.\nPlanete koje u sebi sadrže prakvalitete Toplo i Vlažno, odnosno vitalizirajuće prakvalitete, mogu lako uspostaviti prijateljski odnos. Na primer, Mesec je Hladan i Vlažan, a Venera je Topla i Vlažna, što zbog učestvovanja vitalizirajućih prakvaliteta, kada su ove dve planete u aspektu, podstiče prijateljstvo. Suprotno od ovoga, neprijateljski odnos i antagonizam, javlja se kod aspekata koje formiraju planete sa suprotstavljenim prakvalitetima. Prakvalitet Toplo je uvek neprijatelj Hladnom, a prakvalitet Suvo uvek je neprijatelj prakvalitetu Vlažno. Tako imamo slučaj neprijateljstva između Saturna, koji je Hladan i Suv i Venere, koja je Topla i Vlažna., jer je Toplo protiv Hladnog, a Suvo protiv Vlažnog. Iz ovakvih međusobnih slaganja ili neslaganja prakvaliteta, možemo otkriti koje su to još planete međusobno neprijatelji. Sunce i Saturn su neprijatelji, jer Sunce sadrži Toplo i Suvo, a Saturn sadrži Hladno i Suvo, gde je Toplo u antagonizmu sa Hladnim. Sledeći par neprijatelja su Mesec i Mars, jer Mesec sadrži Hladno i Vlažno, a Mars sadrži Toplo i Suvo, drugim rečima ovo je jedno posebno neprijateljstvo, jer je Hladno u antagonizmu sa Toplim, a Vlažno je u antagonizmu sa Suvim. Ovim neprijateljskim parovima planeta, možemo priključiti i Saturn i Mesec, gde su u antagonizmu njihovi prakvaliteti, odnosno Suvo je protiv Vlažnog.\nU prakičnom astrološkom radu, poznati su primeri, kada dve planete koje imaju neprijateljski odnos, a istovremeno formiraju povoljan aspekt, kao na primer, Mesec u trigonu sa Saturnom, ovakav aspekt može lako ukazivati na teškoće, bez obzira što se radi o povoljnom aspektu. Dakle, aspekt jeste povoljan, ali su ove dve planete u osnovi neprijatelji i to onda bude slično, kao kada dva neprijatelja primorate na silu i pod pritiskom da sarađuju.. Slično se može posmatrati i kod prijateljskih planeta, a koje formiraju neki napet aspekt, kao na primer, kvadrat između Venere i Meseca. Ove planete jesu prijatelji, ali su ipak u jednom napetom odnosu, što ponekad i ne mora da bude katastrofalno, jer u njemu učestvuju prijateljske planete, bez obzira što se radi o napetom aspektu. U ovakvim slučajevima, mi obično ulazimo u domet ili oblast pomešanog uticaja, jer se prepliće prijateljstvo i neprijateljstvo, odnosno prijateljske planete formiraju napete aspekte, a neprijateljske planete formiraju lake i povoljne aspekte. Kod ovakvih pomešanih uticaja, veoma je važno obratiti pažnju na kvalitet planete, odnosno njenu snagu ili slabost u zodijačkom znaku u kojem se nalazi, kao i na stanje sa dispozitorima planeta, koji učestvuju u ovom aspektu.\nNije suvišno sada spomenuti i neke osnove astrologije, odnosno na koji način se još definiše prijateljstvo ili neprijateljstvo planeta u aspektima. Trigonski zodijački znaci i njihovi vladari u slučaju da formiraju aspekte, smatraju se prijateljima. Na primer, Ovan je u trigonu sa Lavom, a zbog ove trigonokratije zodijačkih znakova, Mars kao vladar Ovna je u prijateljstvu sa Suncem, koje je vladar zodijačkog znaka Lava. Nema potrebe sada navoditi sve ostale primere, ali princip je uvek isti. Kako je zodijački znak Bik u trigonu sa Jarcem, onda je po ovom principu, Venera u prijateljstvu sa Saturnom i ovde opet možemo uvideti taj pomešani uticaj, jer sa stanovišta prakvaliteta oni su neprijatelji, a sa stanovišta trigonokratije, oni mogu biti i prijatelji. Dakle, u slučaju da su planete u neprijateljstvu po definiciji o prakvalitetima, a istovremeno prijatelji po definiciji trigonokratije, mi onda imamo pomešani uticaj, kada su i konačne procene dejstva aspekta komplikovanije i teže. Možemo lako primetiti kod Marsa i Sunca da postoji ovakav slučaj pomešanog uticaja, jer po definiciji trigonokratije oni su prijatelji, međutim ako posmatramo zodijačke znake koji formiraju kvadrate, onda su Mars i Sunce neprijatelji, jer je Škorpija kojom vlada Mars u kvadratu i neprijateljskom odnosu sa Suncem koje vlada Lavom. Veliko neprijateljstvo Marsa i Saturna primećuje se iz dva ugla, jer su oni neprijatelji po prakvalitetima, gde se Toplo suprotstavlja i u antagonizmu je sa Hladnim, ali su i zodijački znaci kojima ove dve planete vladaju u neprijateljskom odnosu, jer je Ovan u kvadratu sa Jarcem, a Škorpija je u kvadratu sa Vodolijom.\nDakle, sada nećemo navoditi ostale planete i druge primere, ali osnovno je da je princip isti u procenjivanju prijateljstva ili neprijateljstva među planetama ili njihovog pomešanog uticaja. Prakvaliteti, odnos zodijčakih znakova u prirodnom horoskopu kojima vladaju planete u aspektu, kvalitet planete u odnosu na zodijački znak u kojem se nalazi, aspekt i dispozitori ovih planeta, jesu faktori koji će kada se sintetišu, definisati prijateljstvo i neprijateljstvo planeta. Kako će planeta delovati i na koji način u aspektu sa drugom planetom, zavisiće od njihovih kosmičkih položaja, koji obuhvataju prvenstveno esencijalnu prirodu planete, jer prvo treba razgraničiti, da li je planeta malefik ili benefik. Nakon ovog uvoda, posmatramo pozicije planeta u zodijačkom znaku i njihov kvalitet, aspekte, dispozitore, ali i način, brzinu i pravac kretanja planeta.\nSada ću izložiti jedan primer iz svakodnevnog života, koji će objasniti kako sve to funkcioniše. Probajte da zamislite bračnog partnera ili partnera u vašoj bliskoj vezi, koji je u horoskopu predstavljen 7. kućom i njenim vladarem. U jednom primeru, on je nežan, pažljiv, iskren, odgovoran i veoma mu je stalo kako do vas, tako i do vašeg odnosa. Pomaže vam u kući, sa decom ili ako se ne radi o braku, već o vezi, redovno i tačno dolazi na sastanke, šalje vam redovno lepe SMS poruke i obasipa vas pažnjom. Dakle, stepen osećanja vašeg zadovoljstva, kao i harmoničnosti braka ili veze, zavisiće i od njegovog karaktera. Međutim, ako je on problematičan, onda imamo suprotnu priču, jer neće biti iskren, neće imati odgovornost u braku, neće biti nežan, pažljiv, neće dolaziti na zakazane sastanke ili će zaboraviti da vam se javi po nekoliko dana.\nDržaće vas u neizvesnosti ili na odstajanju ili će čak ostati u vezi ili braku, ali iz nekog koristoljublja, neće vam udovoljavati i ispunjavati želje ili će škrtariti na pokazivanju emocija. Bliski odnos sa muškarcem koji je bio iskren, nežan, pažljiv i odgovoran, polako ulazi u period lagane tenzije, što je podstaknuto nekim spoljnim silama, na primer usledila su česta odvajanja, zbog čega ste potišteni i tužni, jer je na primer, bračni partner poslovno često odsutan. Bliski odnos sa muškarcem, koji je bio neiskren i koji je eto škrtario sa vama ili je u vezi samo radi svoje koristi, sada ulazi u početnu krizu, što vi naravno osećate. Muškarac sa jakim karakternim osobinama, a bez obzira što često putuje radi posla ili se neka druga spoljna sila isprečila između vas, odgovaraće i dalje svojim obavezama prema vama i porodici, koliko je to sada u njegovoj moći. Možda vas neće tako često kao ranije obasipati lepim SMS porukama, ali i dalje će isto raditi, ali sada sprečen obavezama, čim ugrabi slobodan trenutak, on će to učiniti. Dakle, bez obzira na ovakvu njegovu odsutnost, on će i dalje ostati iskren i privrežen vama i porodici. Karakterno loš muškarac, koji vas je i ranije lagao ili tražio neku korist i dalje će pokušavati da umiri krizu, ali opet svojom neiskrenošću, obećavajući vam kule i gradove ili će pokušati da umiri situaciju, a opet iz svoje koristi, služeći se prljavim metodama i neiskrenim igrama. Meseci prolaze, ali tenzije se i dalje produbljuju i sada dostižu kulminaciju. Moralni muškarac, sada dobija poslovnu ponudu da ode na tri godine u Ameriku, ali bez obzira što mu je stalo do vas i što vas voli, on nije u mogućnosti da povede i vas ili celu porodicu. Emocije mu ne dozvoljavaju da prihvati ovu ponudi, ali razum mu govori da će to biti korisno, jer vi ne radite, on izdržava porodicu, a ponuda je odlična. Karakterno loš muškarac i dalje će se upetljavati u sve veće i dublje laži, a ako je iz koristi sa vama, upotrebiće najprljavije metode da bi vas eto uverio u njegove „dobre namere“ i u njegovu „iskrenost“.\nAko bi sada hteli ove životne priče da ispričamo astrološkim pismom ili astrološkim jezikom, onda će uspešna veza ili brak, a koja odoleva razdvajanjima iz poslovnih razloga, biti predstavljena nekom planetom, koja ima kvalitet, odnosno planetom koja je u sedištu ili egzaltaciji. Moralnost muškarca u tom braku, njegova iskrenost i dobre mane, sada će biti predstavljene esencijalnom prirodom planete, odnosno u ovom slučaju ta planeta će biti benefik (Jupiter, Venera, Sunce). Muškarac koji ima loš karakter, njegova neiskrenost i koristoljublje, biće predstavljeni malefičnom planetom (Mars, Saturn, Uran, Neptun). Početna kriza i vaše otrežnjenje da odnos možda i nije tako iskren, kao što je to izgledalo ranije, predstavljena je peregriniranom planetom, a kulminacija krize, koja lako može izazvati prekid odnosa, predstavljena je planetom lošeg kvaliteta, odnosno planetom koja je u egzilu ili padu. Šta će biti na kraju od vaše veze ili braka, definisaće povoljan ili nepovoljan aspekt, ali i planete koje učestvuju u tom aspektu.\nNepovoljni i napeti aspekti koji se formiraju između benefičnih planeta, kao na primer, između Sunca i Jupitera, doneće manje nepovoljnosti ili štete, nego da su u nepovoljnom aspektu dva malefika ili na primer, Mars u nepovoljnom aspektu sa Saturnom, koji će sigurno doneti štetu. Međutim, i ovde treba biti opezan, jer izuzeci uvek postoje, kao što praksa i potvrđuje, jer ne treba uzimati kao strogo pravilo da će malefik uvek delovati nepovoljno ili da će svaki benefik uvek delovati povoljno. Ali, lagan aspekt nekog benefika, ima će veći stepen povoljnosti, kao i veću mogućnost da se povoljno ispolji, nego što će to sa druge strane imati lagan i povoljan aspekt malefika. Trigon Venere prema Mesecu, ima veću moć povoljnije da deluje, nego na primer, trigon Marsa prema Saturnu, bez obzira što se i u jednom i u drugom slučaju radi o povoljnim aspektima. Mars i Saturn su dva malefika, istovremeno su u neprijateljstvu i u antagonizmu, a bez obzira što formiraju povoljan i lagan aspekt.\nSlično se posmatra i u slučaju ako su dva benefika u lošem aspektu, na primer kvadrat između Jupitera i Venere, imaće manje nepovoljan uticaj, nego na primer kvadrat između dva malefika, odnosno Marsa i Urana. Međutim, ako je neka od ovih planeta lošeg kvaliteta, odnosno u egzilu ili padu, njen stepen povoljnosti i u povoljni aspektima, može biti umanjen, a u napetim aspektima, stepen nepovoljnosti će biti još više izražen ili dupliran. Ovo je posebno izraženo, ako su planete u dignitetu još u angularnim kućama ili u nepovoljnoj 6, 8 i 12. kući.\nKonjunkcije su verovatno specifične, jer konjunkcija i nije aspekt, ali i kod ovakvih primera, treba takođe obratiti pažnju i definisati prijateljstvo ili neprijateljstvo planeta. Povoljnost ili nepovoljnost konjunkcije, u mnogome zavisi i od zodijačkog znaka u kom se nalazi. Najpovoljnije konjunkcije su one gde su obe planete u zodijačkom znaku gde se nalaze u dignitetu (sedište, egzaltacija). Tako će povoljna konjunkcija biti između Jupitera i Meseca u zodijačkom znaku Raka, jer je Mesec u Raku u sedištu, a Jupiter je u egzaltaciji ili konjunkcija između Sunca i Marsa u Ovnu, gde je Sunce u Ovnu u egzaltaciji, a Mars u sedištu. U povoljne konjunkcije mogu se svrstati i one konjunkcije, gde je jedna planeta u dignitetu, a druga planeta je peregrinirana, ali stepen povoljnosti je ipak nešto manji, nego što je to bio slučaj, gde su obe planete u dignitetu. To je, na primer, konjunkcija Sunca i Venere u Lavu, gde je Sunce u Lavu u sedištu, a Venera je u Lavu peregrinirana ili konjinkcija Sunca i Merkura u Blizancima, gde je Sunce u Blizancima pregrinirano, a Merkur je u svom sedištu.\nPoslednja u nizu povoljnih konjunkcija, a koja je po intezitetu ipak manje povoljna od prethodne dve, jeste konjunkcija planeta, kada je jedna od njih u dignitetu, a druga je u debilitetu. To je na primer, konjunkcija Merkura i Jupitera u zodijačkom znaku Device, gde je Merkur u sedištu, a Jupiter u izgonu ili konjunkcija Sunca i Urana u Vodoliji, gde je Sunce u izgonu, a Uran u svom sedištu.\nNepovoljnu konjunkciju imamo kada su obe planete u debilitetu i ovo je najnepovoljnija konjunkcija. To je na primer, konjunkcija Venere i Saturna u zodijačkom znaku Ovna, gde je Venera u izgonu, a Saturn u padu ili čak konjunkcija Meseca i Jupitera u Jarcu, gde je Mesec u izgonu, a Jupiter u padu. Konjunkcija Meseca i Jupitera, lako može da zavara i da prevari, jer se ovde radi o planetama koje su u prijateljstvu, međutim obe planete su debilitirane, pa ovo prijateljstvo nije od pomoći. Možemo se prisetiti da je knjunkciju Meseca i Jupitera u Jarcu imao Adolf Hiltler u 3. kući. U nepovoljne konjunkije ubrajamo i primere kada je jedna planeta u debilitetu, a druga je peregrinirana, kao na primer, konjunkcija Meseca i Saturna u Škorpiji, gde je Mesec u padu, a Saturn je peregriniran ili konjunkcija Sunca i Marsa u Raku, gde je Sunce peregrinirano, a Mars je u padu. Poslednja u nizu nepovoljnih konjunkcija, koja je manjeg inteziteta nepovoljnosti od prethodna dva primera, ali ipak pripada ovoj grupi, jeste konjunkcija planeta, koje su obe peregrinirane. To je na primer konjunkcija Meseca i Merkura u Ovnu ili konjunkcija Sunca i Saturna u Škorpiji.\nNaravno, da se ne treba ograničiti samo na prethodna pravila, već treba dalje proceniti stanje konjunkcije u odnosu na aspekte koje formira sa drugim planetama, kao i stanje sa dispozitorom konjunkcije.\nToliko od teorije, ali da pokušamo sada na praktičnom primeru da se dotaknemo ove teme. U pitanju je horoskop Džems Dina, a ovaj primer je interesantan iz nekoliko uglova. Radi podsećana, govorimo o poznatom glumcu, koji je izgubio život u 24. godini, vozeći ludo svoj Porše. Uspeo je da snimi samo tri filma, ali je dostigao veliku popularnost, ali na žalost, izgubio je život veoma mlad.\nAscendent je u Strelcu, a vladar Jupiter je egzaltiran u zodijačkom znaku Raka. Liči na njegovu izvrsno usmerenu primarnu energiju, ali očigledno se radi o varci i pomešanom uticaju povoljnih i nepovoljnih astroloških elemenata. Jupiter u Raku je obezbedio kvalitet 1. kući, dakle ličnosti, bio je veoma šarmantan, harizmatičan, ispunjen snovima, talentovan i postigao je uspeh veoma brzo i veoma lako. Međutim, Jupiter je i pored svoje egzaltacije oštećen, što umanjuje početno dobru poziciju, jer se nalazi u nepovoljnoj 8. kući i istovremeno je retrogradan, što ga dodatno oštećuje. Pored toga, on je oštećen i od drugih planeta sa kojima on formira aspekte. Jupiter je u konjunkciji sa Plutonom, u kvadratu sa Uranom i u opoziciji sa Saturnom, međutim ove aspekte ćemo isključiti, jer su separacioni, bez obzira što i pored toga oni imaju uticaja, ali obratićemo pažnju na lagan aspekt Jupitera prema Mesecu. Radi se o aplikacionom trigonu Jupitera i Meseca, koji je takođe varka, a varka u smislu da ovaj trigon ovde nije od pomoći i bez obzira što se radi o povoljnom aspektu, on u opšte ne pomaže. Mesec nije od pomoći Jupiteru, jer je u Škorpiji, gde je u padu i nema kvalitet da pomogne Jupiteru preko trigona. Nalazi se u zodijačkom znaku koji u prirodnom horoskopu vlada 8. kućom, gde se nalazi i Jupiter, vladar Ascendenta, a istovremeno Mesec vlada 8. kućom u ovom horoskopu i dispozitor je Jupiteru. Mesec u Škorpiji je dodatno opterećen i oštećen kvadratom Marsa, svog dispozitora, koji se nalazi u 8. kući i koji vlada prirodnom 8. kućom. Njegov horoskop ima Škorpionskih elemenata, što na prvi pogled možda nije toliko upadljivo, ali koliko puta smo ponovili ove elemente? Jupiter u 8. kući, dispozitor Jupitera je u Škorpiji, Jupiter je u trigonu sa Mesecom u Škorpiji, Jupiter je u trigonu sa planetom koja vlada 8. kućom, Mesec dispozitor Jupitera u Škorpiji je u kvadratu sa Marsom u 8. kući, Mesec dispozitor Jupitera je u kvadratu sa Marsom, koji je prirodni vladar 8. kuće. Sve ukupno šest puta, što ovom horoskopu daje pečet Škorpije i 8. kuće, a trigon između Jupitera i Meseca, bez obzira što se ubraja u školski povoljne aspekte, ovde nije od pomoći i ne spašava od opasnih i negativnih upliva i uticaja, koji su se na kraju i obistinili.\nAspekti u horoskopu su mnogobrojne ulice i uličice koje se seku, prepliću, neke su jednosmerne, neke su dvosmerne. Negde ćete naići na znak sa prvenstvom prolaza, a negde ćete naići na ukrštanje puta sa prvenstvom prolaza. U svakom slučaju treba biti oprezan u njihovoj proceni, kako će i na koji način delovati, kao i biti oprezan, kada se procenjuju planete koje učestvuju u formiranju aspekata, jer su ne retke situacije kada ćete naići na varku ili privid jednog povoljnog aspekta, bilo trigona ili sekstila.


Srđan Nogo: Državni funkcioneri koriste javne radove za ličnu promociju – Двери\nSrđan Nogo, predsednik Gradske organizacije Dveri i kandidat za odbornika na predstojećim izborima liste Dosta je bilo i Dveri „Da ovi odu, a da se oni ne vrate“,podsetio je na preskupo plaćanje Mosta na Adi za vreme vlasti Dragana Đilasa u Beogradu.\n„Došli smo na ideju da postavimo jednu tablu zahvalnosti gde ćemo reći da je Dragan Đilas sa našim parama podigao jedan od najskupljih mostova na svetu.“ – kazao je Nogo.\nOn je ukazao i na to da državni funkcioneri često koriste javne radove za ličnu promociju.\n„Jedna od stvari koji ćemo uraditi kada budemo se pitali i odlučivali i u gradu Beogradu i u Republici Srbiji, to je da nikada više političari i državni fukcioneri neće moći da se slikaju i da koriste za ličnu promociju javne radove i infrastrukturna ulaganja koja se finansiraju iz budžeta građana kao sopstvene projekte.“\nNogo smatra da se tolikim novcem kojim je plaćen most moglo napraviti više mostova, kao i drugih stvari koje bi bile korisne za Beograđane.\n„Ovaj most je jedan od simbola svega onoga što mi kritikujemo, a što je uništilo ovu državu u proteklih 30 godina – kriminal i korupcija. Sa tom količinom novca moglo se sagraditi i više mostova i mnogih drugih korisnih stvari za građane grada Beograda.“\nBGD kampanjaDosta je bilodveriizborikorupcijamost na adiSaopštenjaSrđan Nogo


Svjetski mediji: Slike sa Cetinja pokazuju duboke podjele u Crnoj Gori | Info | Region\n28. September, 12:02\nSvjetski mediji: Slike sa Cetinja pokazuju duboke podjele u Crnoj Gori 0 Podijeli Podijeli na facebook Podijeli na twitter Podijeli na viber Pošalji na mail\nSvjetski mediji: Slike sa Cetinja pokazuju duboke podjele u Crnoj Gori\n05.09.2021. / 20:48\nSvjetski mediji ocjenili su da su događaji oko današnjeg ustoličenja mitropolita crnogorsko-primorskog Joanikija na Cetinju razotkrili duboke podjele u Crnoj Gori.\nProtesti oko ustoličenja mitropolita na Cetinju izraz su "dubokih podjela oko veza Crne Gore i Srbije" i predstavljaju sliku napetosti u Crnoj Gori "između onih koji se zalažu za bliže odnose sa Beogradom" i "drugih koji se protive savezništvu sa Srbijom", ocjenjuje Rojters.\n"Ceremonija (ustoličenja) je razotkrila duboke podjele oko veza sa Srbijom. Protesti oslikavaju tenzije u toj balkanskoj zemlji između ljudi koji zastupaju bliske veze sa Srbijom i onima koji su protiv savezništva sa Srbijom", navodi britanska agencija.\nU istom tekstu se podsjeća da se Crna Gora rastala sa Srbijom 2006. godine, ali da njihova crkva "nije postala autonomna i ostala je pod Srpskom pravoslavnom crkvom, što za neke predstavlja simbol srpskog utjecaja", prenosi Tanjug.\nAmerički AP navodi da su Crnogorci ostali "duboko podijeljeni oko veza sa susjednom Srbijom i SPC, koja je najdominantija vjerska institucija u toj zemlji".\n"Oko 30 odsto od 620.000 stanovnika Crne Gore smatraju sebe Srbima", ističe AP.\nAsošijejted pres konstatuje i da je ovo jasan pokazatelj "oštre političke i društvene podjele u Crnoj Gori".\nU izvještaju se primjećuje da je predsjednik Milo Ðukanović, "tvorac državne nezavisnosti", posjetio Cetinje, dok je premijer Crne Gore Zdravko Krivokapić, koga AP naziva "pro-srpskim", bio u Podgorici.\n"Otkako se Crna Gora razišla sa Srbijom, snage za nezavisnost Crne Gore su za to da se prizna crnogorska pravoslavna crkva, koja je odvojena od srpske. SPC je igrala ključnu ulogu u demonstracijama prošle godine, koje su pomogle da se promjeni dugogodišnja pro-zapadna vlada u Crnoj Gori. Nova vlada sada uključuje pro-srpske i pro-ruske stranke", zaključuje AP.\nBritanski javni servis BBC navodi da je došlo do žestokih sukoba u Crnoj Gori zbog ustoličenja mitropolita Joanikija na ceremoniji koja je razotkrila podjele u toj balkanskoj zemlji.\nI BBC, podsjećajući da se Crna Gora odvojila od Srbije 2006, ali da je njena crkva pod upravom Srpske pravoslavne crkve, navodi da pojedini građani, uključujući predsjednika Crne Gore Mila Ðukanovića, vide to kao simbol srpskog utjecaja.\nÐukanović je pozvao demonstrante da naruše inauguraciju Joanikija kao mitropolita crnogorskog i arhiepiskopa cetinjskog, ističe BBC.\nPodjele oko srpskog utjrcaja protežu se do vrha crnogorskog političkog rukovodstva, a crnogorski premijer Zdravko Krivokapić, koga BBC, takođe, naziva prosrpskim političarem, ocjenio je proteste "terorističkim aktom".\nBritanski list "Gardijan" navodi da je odluka da se mitropolit Joanikije ustoliči u manastiru na Cetinju pogoršala etničku napetost u toj maloj balkanskoj državi.\nDemonstranti su od subote blokirali puteve u pokušaju da spriječe pristup malom gradu Cetinju, sedištu Srpske pravoslavne crkve i simbolu suvereniteta za neke Crnogorce, piše list.\nCrna Gora se otcjepila od Srbije 2006. godine, ali se trećina od 620.000 stanovnika izjašnjava kao Srbi, a neki negiraju da bi Crna Gora trebalo da bude zasebna cjelina.\nDemonstrante, navodi "Gardijan", podržava Demokratska partija socijalista crnogorskog predsjednika Ðukanovića, koja je optužila susjednu Srbiju i SPC da su "odbacili Crnu Goru i Crnogorce, kao i integritet" njegove zemlje.\nÐukanović je želio da obuzda uticaj SPC u Crnoj Gori i izgradi nezavisnu pravoslavnu crkvu, ali je njegova stranka izgubila izbore u avgustu 2020. godine, a aktuelna vlada na čelu sa premijerom Zdravkom Krivokapićem optužila ga je za namjerno podsticanje nedavnih tenzija u političke svrhe, zaključuje list.\nUstoličen mitropolit Joanikije u Cetinjskom manastiru, obratio se nakon nereda\nGorjeće manastir, Joanikije bolje da bježi: Cetinjani podijeljeni oko ustoličenja\nPatrijarh demantovao da je ceremonija otkazana: SPC neće odustati od ustoličenja mitropolita Joanikija na Cetinju\nĐukanović se oglasio nakon ustoličenja mitropolita: Nazvao ceremoniju nezapamćenom sramotom pa optužio SPC\nmediji Crna Gora SPC Mitropolit Joanikije


Egzit košta kao letovanje\nProsečni posetilac ovogodišnjeg Egzita iz unutrašnjosti zemlje moraće da izdvoji oko 300 evra za transport, smeštaj, hranu i piće za četiri festivalska dana, od 12. do 15. jula.\nPolarni medved ubio jednu i povredio 4 osobe\nJedna osoba je poginula, a četiri su teško povređene jutros kada je polarni medved napao grupu kampera u Norveškoj, saopštile su lokalne vlasti.\nEgzitaši zaposeli Novi Sad\nU hladu mlade šume na Petrovaradinskoj adi i na prelepoj Oficirskoj plaži, smešteno je za sada oko 2.000 kampera koji su u Novi Sad došli zbog festivala Egzit. Istovremeno, grad su već...\nDivac u Čikagu sa budućim košarkašima\nU Štajnah na fudbal\nAvganistan: Raketama na hrvatske vojnike\nU raketnom napadu na kamp snaga ISAF u Kabulu nije povređen ni jedan pripadnik Oružanih snaga Hrvatske, saopšteno je iz hrvatskog Ministarstva odbrane.\nLibija: Napadnuti i građani BiH\nGrupa radnika iz Bosne i Hercegovine napadnuta je u ponedeljak posle podne u Bengaziju i među njih 80 ima lakše povređenih, izjavila je za Federalnu TV u telefonskom razgovoru supruga jednog od...


Od kreativnog genija Tima Bartona („Alisa u zemlji čuda“, „Noćna mora pre Božića“) stiže „Frankenvini“, dirljiva priča o dečaku i njegovom psu.\nKad iznenada izgubi svog voljenog psa Sparkija, mladi Viktor će uz pomoć nauke uspeti da oživi svog najboljeg prijatelja – uz samo neke male prepravke. Pokušaće da sakrije svoju ručno napravljenu kreaciju, ali kad Sparki pobegne, Viktorovi školski drugari, nastavnici i ceo grad shvatiće da novi „život na povocu“ može da bude monstruozan. „Stop moušn“ animirani film, „Frankenvini“ biće crno-beli i renderovan u 3D-u, što će podići ovu klasičnu priču na potpuno novi nivo.\nBili Kristal i Bet Midler čine bračni par koji pristaje da čuva unuke, dok je njihova ćerka na poslu.\nUprkos ideji da sa unucima uspostave odnos po principima 21. veka, ubrzo se vraćaju staromodnim vaspitnim metodama shvatajući da je generacijski jaz preveliki.\nU saradnji sa bioskopom "Vilin grad" obezbedili smo Vam po 2x2 karata za bioskopske projekciju u nedelju u 12:50h za film Frankenvini i u 16:00h za film Haos u kući - Matorci dolaze.\nDa bi ste učestvovali u nagradnoj igri potrebno je da pošaljete Vaše podatke na email adresu info@prolog.rs i da izaberete jedan od ova dva filma koji bi ste da gledate.\nGlasajte i za Prolog.rs na takmičenju PC PRESS-a Web Top 50 u kategoriji za specijalnu nagradu - najbolji sajt po izboru publike a pozovite da nas posete i vaši prijatelji i da zajedno uživamo u čarima filmske umetnosti.


Biznis.ba - BiH najmanje zadužena zemlja regiona bivše SFRJ\nA. A. 17:13 / 10.10.2017.\nRast stranih investicija u prvih pet mjeseci 2017. godine\nVijeće ministara BiH upoznato je s Informacijom o stanju u oblasti direktnih stranih investicija koju je pripremila Agencija za unapređenje stranih investicija u BiH u skladu sa zaključkom 17. sjednice Zajedničkog kolegija oba doma Parlamentarne skupštine Bosne i Hercegovine.\nNa sjednici je naglašeno da su strane investicije u prvih pet mjeseci ove godine iznosile 386,7 miliona i veće su za 66,8 posto u odnosu na isti period prošle godine, čime je nastavljen trend njihovog rasta iz prvog kvartala ove godine.\nDirektne strane investicije u BiH u prošloj godini iznosile su 536,3 miliona KM, saopćeno je iz Vijeća ministara BiH.\nStoga će Ministarstvo vanjske trgovine i ekonomskih odnosa nastavit pratiti stanje u ovoj oblasti i jednom godišnje izvještavati Vijeće ministara BiH, saopćeno je iz Vijeća ministara.\nPovećan grant za povratnike\nVijeće ministara BiH utvrdilo je Prijedlog amandmana na Sporazum o grantu između Razvojne banke Vijeća Evrope i Bosne i Hercegovine u vezi s Regionalnim stambenim programom i u vezi sa drugim potprojektom u okviru Programa stambenog zbrinjavanja u Bosni i Hercegovini.\nPraktično se zbog povećanja broja korisnika za jedan milion eura povećava vrijednost odobrenog granta, koji sada iznosi oko 13,6 miliona eura, te se produžava provođenje ovog sporazuma do februara 2018. godine.\nSredstva granta namijenjena su finansiranju potprojekta u okviru državnog projekta stambenog zbrinjavanja pod nazivom ,,Osiguranje stambenih rješenja za 780 domaćinstava za povratak, reintegraciju i lokalnu integraciju“.\nBosna i Hercegovina je zajedno sa zemljama u regiji ranije potpisala Okvirni sporazum sa Razvojnom bankom Vijeća Evrope u cilju rješavanja stambenog pitanja za 5.400 domaćinstava i oko 14.000 ljudi u ukupnoj vrijednosti većoj od 101 milion eura.\nPrijedlog amandmana sa Osnovama za njegovo zaključivanje bit će dostavljen Predsjedništvu BiH u daljnju proceduru, a za bh. potpisnika predložen je ministar finansija i trezora, saopćeno je iz Vijeća ministara BiH.\nVijeće ministara BiH upoznato je s Informacijom Direkcije za evropske integracije o trenutnim i narednim aktivnostima na pripremi odgovora na pitanja iz Upitnika Evropske komisije.\nPrema Informaciji, proces tehničke finalizacije odgovora na pitanja iz Upitnika Evropske komisije je u završnoj fazi i očekuje se da 143 prevodioca iz svih dijelova BiH, koji su odabrani putem javnog poziva, započnu proces prevođenja odgovora na engleski jezik.\nInformacija je razmatrana u sklopu kontinuiranog izvještavanja Vijeća ministara BiH o procesu evropskih integracija.\nSMANJENA VANJSKA ZADUŽENOST\nVijeće ministara BiH usvojilo je i uputit će Predstavničkom domu Parlamentarne skupštine BiH Informaciju Ministarstva finansija i trezora o stanju javne zaduženosti Bosne i Hercegovine na dan 30. 6. 2017. godine, koja iznosi oko 11,7 milijardi KM i manja je za 389,25 miliona KM u odnosu na kraj 2016. godine.\nVanjski dug iznosi oko 8,07 milijardi KM ili 68,98 posto, a unutrašnji dug oko 3,63 milijarde KM ili 31,02 posto ukupnog javnog duga. Vanjski dug u prvih šest mjeseci ove godine smanjen je za 471,70 miliona KM u odnosu na 31. 12. 2016. godine, dok je unutrašnji dug povećan za 82,45 miliona KM.\nUčešće javnog duga BiH u bruto društvenom proizvodu (BDP) iznosi 36,74 posto.\nServis vanjskog duga u prvoj polovini 2017. godine iznosio je 446,54 miliona KM, od čega se na glavnicu odnosi 384,51 mil. KM ili 86,11 posto, a na kamatu 62,03 mil. KM ili 13,89 posto.\nNACRT ZAKONA O OSIGURANJU DEPOZITA I IZMJENE ZAKONA O RADU\nVijeće ministara BiH na jednoj od narednih sjednica izjasnit će se o Nacrtu zakona o osiguranju depozita u bankama Bosne i Hercegovine, nakon što Upravni odbor Agencije za osiguranje depozita razmotri sugestije ministara i Ureda za zakonodavstvo Vijeća ministara BiH sa današnje sjednice.\nVijeće ministara BiH u narednih 15 dana izjasnit će se i o Prijedlogu zakona o izmjenama i dopunama Zakona o radu u institucijama Bosne i Hercegovine, a nakon što se u tekst zakona ugrade pisane sugestije ministara.\nODMAH REALIZIRATI KONAČNU ODLUKU ARBITRAŽNOG SUDA U HAGU\nMinistarstvo finansija i trezora će u saradnji s Ministarstvom komunikacija i prometa i Pravobranilaštvom Bosne i Hercegovine realizirati Konačnu odluke Stalnog arbitražnog suda u Hagu, od 24. jula ove godine, donesenu u arbitražnom postupku po tužbi tužioca Strabag AG protiv Ministarstva komunikacija i prometa BiH, u dijelu glavnog duga i kamata.\nOvaj zaključak donijet je nakon što je Vijeće ministara BiH upoznato s informacijom i stavom Pravobranilaštva o konačnosti ove odluke.\nKonačna odluka arbitra pojedinca od 24. 7. 2017. godine u dijelu koji se odnosi na troškove arbitražnog postupka bit će realizirana nakon donošenja odluke arbitra pojedinca o troškovima po zahtjevu Strabag AG kojim je tražena ispravka odluke.\nKonačnom odlukom Stalnog arbitražnog suda u Hagu Ministarstvo komunikacija i prometa obavezano je da firmi Strabag AG plati 910.846,68 eura uz dnevnu kamatu od 193,52 eura do dana isplate. Istovremeno je tuženom naloženo da plati tužiocu 360,185,61 eura na ime pravnih i drugih troškova i iznosa koji je tužilac avansno uplatio u postupku.\nMinistarstvo komunikacija i prometa zaduženo je da Vijeću ministara dostavi potpuni izvještaj o sastanku koji je održan s predstavnicima Strabaga u cilju postizanja dogovora o mirnom rješavanju ovog spora.\nPodsjećamo da je aktuelni saziv Vijeća ministara BiH još u februaru 2016. godine ovlastio Pravobranilaštvo i Ministarstvo komunikacija i prometa da preduzmu sve radnje i mjere za mirno rješavanje ovog spora, uključujući i eventualno sklapanja vansudske nagodbe, ali, uprkos održanom sastanku, dogovor nije postignut.\nRanije je Vijeće ministara zaključilo da Pravobranilaštvo BiH Informaciju sa svim prilozima vezanim za arbitražni postupak dostavi Tužilaštvu BiH i Državnoj agenciji za istrage i zaštitu (SIPA) koju će sada Pravobranilaštvo dopuniti i kompletiranu informaciju, uključujući i zahtjev za regresiranje sredstava, dostaviti Tužilaštvu BiH.\nStrabag je tužio BiH zbog toga što nije uveden u posao gradnje mosta na Svilaju koji je dobio na konkursu 2011. godine.\nVOJNA POMOĆ KINE ZA MODERNIZACIJU OSBiH\nVijeće ministara BiH utvrdilo je Prijedlog sporazuma između Ministarstva odbrane Bosne i Hercegovine i Ministarstva narodne odbrane Narodne Republike Kine o vojnoj pomoći za Bosnu i Hercegovinu, vrijedan više od 2,5 miliona KM.\nPotpisivanjem ovog sporazuma unapređuje se odbrambena saradnja s Narodnom Republikom Kinom i doprinosi modernizaciji i operativnosti Oružanih snaga BiH.\nMinistarstvo odbrane će dostaviti Prijedlog osnova Predsjedništvu BiH u daljnju proceduru, uz prijedlog da se za bh. potpisnika odredi ministrica odbrane.\nIstovremeno je Predsjedništvu BiH predloženo da odobri privremenu primjenu ovog sporazuma do njegove ratifikacije.\nPROVODI SE AKCIONI PLAN ZA REALIZACIJU PRIORITETA IZ IZVJEŠTAJA EK ZA 2016.\nVijeće ministara BiH usvojilo je drugi kvartalni izvještaj o provedbi mjera iz Akcionog plana za realizaciju prioriteta iz Izvještaja o Bosni i Hercegovini za 2016. godinu, koju će Direkcija za evropske integracije dostaviti Parlamentarnoj skupštini BiH.\nOd planirane 84 mjere u periodu april - juni ove godine realizirano je njih 37, u toku je realizacija četiri mjere, a 43 mjere nisu realizirane. U ovom periodu realizirano je još 18 od 35 nerealiziranih mjera iz prethodnog perioda, tako da su ukupno u prva dva kvartala realizirane 84 mjere od planiranih 156, a u toku je realizacija šest mjera. Ukupno je 58 posto mjera realizirano ili je u realizaciji, dok 42 posto mjera nije realizirano.\nDodatno je realizirano još sedam mjera planiranih za realizaciju izvan izvještajnog perioda, te su pokrenute aktivnosti za realizaciju još 200 mjera, koje su planirane za realizaciju u narednom periodu.\nAkcionim planom planirana je ukupno 631 mjera koje bi trebale realizirati institucije na državnom, entitetskom te nivou Brčko Distrikta BiH i kantona u skladu s ustavnim nadležnostima u 2017. i prva dva mjeseca 2018. godine.\nNAPREDAK U PROVOĐENJU REFORME JAVNE UPRAVE\nVijeće ministara BiH usvojilo je Izvještaj Ureda koordinatora za reformu javne uprave o napretku (praćenje provođenja Revidiranog akcionog plana 1 Strategije reforme javne uprave u Bosni i Hercegovini) za period januar – juni 2017. godine.\nU prvom polugodištu ove godine realizirano je 69 posto ciljeva iz Revidiranog akcijskog plana 1, što je za jedan posto više u odnosu na prethodnu godinu, a najveći napredak od dva posto zabilježen je na državnom nivou.\nNajviše ciljeva ukupno, gledajući po reformskim oblastima iz Revidiranog akcijskog plana 1, ostvareno je u oblasti Institucionalna komunikacija, i to 79 posto, a najveći postotak realizacije ciljeva u ovoj oblasti ima državni nivo, i to 85 posto. Najmanja realizacija ciljeva je u oblasti e-Uprava, i iznosi 50 posto. Najveći polugodišnji porast u ispunjenju ciljeva je zabilježen u oblastima Strateško planiranje, koordinacija i izrada politika i Upravljanje ljudskim potencijalima.\nGledajući ukupno ostvarenje ciljeva iz RAP1, najveći postotak, i to 75 posto realizacije, i dalje bilježi uprava Republike Srpske, dok je najmanji postotak realizacije ostvaren u Brčko Distriktu BiH i u Federaciji BiH, gdje je ispunjeno 64 posto ciljeva iz RAP1, saopćeno je iz Vijeća ministara BiH.


Ministarstvo za kulturu u borbi protiv piraterije\nVeć i vrapci znaju da je u Srbiji regulativa koja se odnosi na zaštitu autorskih prava zastarela, da ne zadovoljava potrebe, te da iziskuje novo rešenje na sistemskom nivou.\nGodine nemaštine, politička i ekonomska nestabilnost i atmosfera beznađa koja je vladala u srpskom društvu rezultirale su potpunim odsustvom zaštite intelektualne svojine i autorskih prava. Jedini način za zaradu u opštem siromaštvu bilo je zaobilaženje svih propisa koji se tiču zaštite intelektualne svojine.\nDržava je, po receptu “hleba i igara”, gledala kroz prste (gotovo) svima, od vlasnika pojedinačnih video klubova pa do najkrupnijih igrača. Besplatan softver, televizijske premijere holivudskih hitova pre njihovih bioskopskih premijera u Americi i muzički diskovi po bagatelnim cenama obeležili su u Srbiji devedesete godine veka koji je za nama.\nStrateško opredeljenje aktuelne vlade Srbije za priključivanje evroatlantskim integracionim procesima donelo je nove vetrove u mnoge oblasti javnog, pa i privatnog života u Srbiji, između ostalog i u oblast zaštite autorskih prava.\nPosle brojnih najava da će početi da usklađuje zakonodavstvo i politiku u ovoj oblasti sa evropskim standardima, vlada je preduzela prvi značajniji korak ka ostvarenju tog cilja. Po obimu, on se možda i može tumačiti kao simboličan čin, ali to ga ne lišava svojstava očiglednog vesnika novog društvenog ambijenta.\nU svom saopštenju od 7. februara 2002, Ministarstvo kulture obaveštava javnost da je, zahvaljujući kontinuiranom zajedničkom delovanju radi utvrđivanja regularnosti prometa i iznajmljivanja nosača zvuka i slike, u kojoj su učešća uzeli Ministarstvo finansija, Uprava javnih prihoda, Ministarstvo trgovine, Ministarstvo unutrašnjih poslova i Ministarstvo kulture, krajem prošle godine zaplenjena veća količina video i audio kaseta, kompakt diskova i prateće opreme.\nKonkretno, tržišna inspekcija zaplenila je 35.360 kompakt diskova, 16.801 audio kasetu i preko 2.000 VHS i DVD filmskih zapisa, donevši pritom 35 rešenja o zatvaranju objekata koji su nelegalno trgovali opremom. Podneto je preko dve stotine zahteva sudiji za prekršaje i izrečeno 283 mandatne kazne.\nSa druge strane, finansijska policija je, u svojim akcijama kontrole, zaplenila 22.601 video kasetu, 11.175 kompakt diskova i preko 10.000 audio kaseta.\nZaplenjeni materijal se trenutno nalazi na punktovima širom Srbije, a najavljuje se da će biti prenet u Beograd i javno uništen. U saopštenju se takođe navodi da akcija kontrole kontinuirano traje, a Ministarstva kulture i finansija završavaju rad na uredbama kojima će u najskorije vreme biti regulisan promet svih nosača zvuka i slike.\nDa li će se ovakva agilnost ispoljiti i pri rešavanju problema autorskih prava i intelektualne svojine na zakonodavnom nivou, ostaje da vidimo.


Od mog grada mojoj zemlji - Radio Luna\nPočetna Zlatiborski okrug Užice Od mog grada mojoj zemlji\nLokalna debata na temu razvoja u okviru projekta Od mog grada mojoj zemlji: kako osigurati razvoj Srbije? koji se realizuje uz pomoć GIZ-a održana je danas u prostorijama Privredne komore Srbije – RPK Užice. Lokalna debata o razvoju Užica je prva u nizu od osam debata, koje Beogradski fond za političku izuzetnost organizuje u gradovima Srbije.\nSonja Liht Predsednica Beogradskog fonda za političku izuzetnost je rekla da je Užice uzeto da se započne projekat jer se došlo do zaključka da Užice ima dovoljno potencijala da podstakne i druge.\n-Najvažnije je da građani uzmu učešće o razvoju grada. Naša uloga je da podstaknemo celu Srbiju jer se projekat realizuje kroz 8 lokalnih samouprava i nadamo se da će se inicijativa širiti na druga mesta. Treba da se ozbiljno suočimo sa našim mogućnostima. Od lokalnih zajenica treba da krenu ideje kako osmisliti razvojnu strategiju naše zemlje. Najveći problem naše zemlje je odlazak ljudskog kapitala, a to možemo sprečiti tako što će ljudi videti svoju perspektivu ovde. Želela bih da kažem da imamo sjajne partnere u lokalnoj samoupravi i Ženskom centru u Užicu, istakla je Sonja Liht.\nGradonačelik Užica Tihomir Petković je izrazio zadovoljstvo što je baš grad Užice prvi u nizu onih u kome će se održati ova lokalna debata.\n-Grad Užice je nešto razvijeniji od proseka Srbije ali i dalje postoji potreba za novim idejama, preduzećima i investicijama. Mi treba da zadržimo imidž grada kulture i unapredimo ključne pravce razvoja. Ideja je da se međusobno upoznamo šta mi Užičani već imamo kao spremljen concept za razvoj grada al ii da predstavnici društava koji su ovde daju svoje predloge i ideje i da posle ovog skupa izađemo bogatiji za nova mišljenja, rekao je Petković.\nRadmila Gujaničić iz Ženskog centra Užice navela je da treba saslušati i obične ljude koji žele da na neki način unaprede svoj grad.\n-Ženski centar u Užicu ima iskustvo od 20 godina u ekonomskom osnaživanju ali i na organizovanju žena tako da imamo ogromno iskustvo kako se podiže motivacija građana kako da uzmu učešće u nečemu što će pomoći njihovu sredinu. Često se događa da ne razgovaramo dovoljno što je loše jer se od svakoga može nešto naučiti, rekla je Gujaničić.


Dobojski Info - Analiza povrdila da će TE Stanari prekršiti EU direktive u oblasti zaštite životne sredine\nAnaliza povrdila da će TE Stanari prekršiti EU direktive u oblasti zaštite životne sredine\nutorak, 26 novembar 2013 10:18\nTE Stanari, doc dr Lešek Pazderski,\nSudeći prema dozvoli za TE Stanari, ona neće ispunjavati standarde EU u oblasti zaštite životne sredine. Nivoi emisija zagađenja koji su dozvoljeni u ekološkoj dozvoli su 2-10 puta viši od onih u zakonodavstvu EU...\nAnaliza, koju je uradio stručnjak iz Poljske, doc. dr Lešek Pazderski pokazuje da dozvola za izgradnju TE Stanari nije u skladu ni sa jednom od EU direktiva. "Dozvoljen nivo zagađenja za TE Stanari u ekološkoj dozvoli je 2-10 puta viši od dozvoljenog u zakonodavstvu EU, a dva do tri puta viši od dozvoljenih vrijednosti u direktivama EU koje je BiH već dužna da poštuje", stoji u analizi.\nIstakao je da ne smijemo zaboraviti ni sve posljedice ukupnog ciklusa korištenja uglja - rudarenje, spaljivanje i odlaganje, a posljedice su uništavanje plodnog zemljišta, staništa divljih životinja i pejzaža, zagađenja vode i mijenjanja nivoa podzemnih voda.\nIzgradnja TE u Stanrima brža od planirane\nStigla oprema za termoelektranu u Stanarima (VIDEO)\nViše iz ove kategorije « DOBOJ: Firma "Tatić" kupila najveći dio nepokretnosti "Dalekovoda" Savanović: Nema kontramjera »


„Dogovor!?“: Borci protiv mini hidrocentrala\nU opštini Štrpce firma "Matkos grup" gradi pet mini hidrocentrala. Meštani tvrde da se radovi izvode upkos kršenju Zakona o vodama Kosova, uz podršku Ministarstva za zaštitu životne sredine i Policije Kosova. Dok u opštini ćute, meštani strahuju da će ostati bez vode.\nDogovor: Borci za reke u opštini Štrpce (Foto Kim)\nU Donjoj Bitinji, multientičkom selu u opštini Štrpce, radovi na izgradnji mini hidrocentrale su počeli još 2015. godine. Po rečima meštanina Idriza Arifija, lokalna samouprava nikada nije održala javnu raspravu sa ljudima iz ovog sela, niti ih je upoznala sa namerama investitora.\nKada je počela gradnja meštani su, kaže, mislili da će to doprineti razvoju turizma, ali su od radnika ubrzo saznali o čemu se zapravo radi. Od tada traje njihova borba sa investitorom i policijom. Više puta su pretučeni i hapšeni, ali ne odustaju od borbe za Lepenac.\n„Imamo mnogo problema i kao Donja Bitinja mi smo uvek bili na meti. Još 2015. godine je uhapšeno petoro ljudi, tri Albanca i dva Srbina. U junu mesecu ove godine su na informativni razgovor bila pozvana četiri predstavnika, jednostavno da ih zastrašuju. 16. avgusta je upala specijalna jedinica i pretresla šest porodica, pet albanskih i jednu srpsku, uhapsila dvojicu i zadržala ih 48 sati u pritvoru. 8. oktobra se upotrebila sila, suzavac, nas 17 je bilo u ambulanti“, kazao je u emisiji „Dogovor!?“ Idriz Arifi koji je i sam bio povređen.\nMeđutim, Idriza brine nešto drugo.\n„Preko sto puta je naišla lokalna i specijalna policija, a predsednik (opštine) da nijedanput ne izađe na lice mesta i da razgovara sa ljudima te opštine. Meni je to jako čudno“, kazao je Arifi u emisiji „Dogovor!?“ RTV Kim.\nPolicija je tukla i Dobrivoja Stevanovića i Stojana Josimovića iz Štrpca, organizatore protesta na lokaciji „Obe reke“. „Bilo je guranja, bilo je batina, biber sprej, polomljenih ruka, glava, bilo je krvi“, podseća profesor Biologije u penziji Dobrivoje Stevanović.\nJosimović napominje da se prekomerna sila koristi protiv građana koji mirno protestuju. „Pravo građanskih protesta se zakonom predviđa, posebno mirnih protesta. Mi se svih tih meseci i godina pitamo „ko to zove tu silnu policiju i mene kao građanina zanima ko plaća te silne troškove?. Oni su stali da brane interese „Matkos grupe“ za koju ne znamo ko je i šta je, a narušavaju naše interese“, kaže Josimović.\nMeđutim, kako vreme odmiče tako opada i broj ljudi na protestima. Idriz Arifi kaže da „opština vrši diktaturu“ nad građanima srpske nacionalnosti i dozvoljava im da protestuju.\n„Ja nekad pitam moje komšije Srbe –„zašto ne izlazite na proteste?“. Oni kažu – „ne smemo jer će da nam obudstave minimalac, neku pomoć koju daju i ja ću da budem ugrožen od opštine“.\nMinistarstvo i opština na strani investitora?\nZa Stojana Josimovića je neshvatljivo kako je firma „Matkos group“ mogla da dobije dozvole jer se izgradnjom mini hidrocentrala krši set Zakona o vodama Kosova. Dozvolu za izgradnju je izdala Skupština Opština Štrpce, a potvrdilo ju je i Ministarstvo za zaštitu životne sredine.\n„Ako bi formirali lestvicu odgovornosti nesumnjivo je da je na prvom mestu odgovornost lokalne samouprave“, kaže Josimović.\nNa pitanje da li opština podržava njihovu borbu u odbrani reka, Josimović kaže –„Sad ne“.\n„Naša saradnja, naša, otvorenost da zajednički rešimo ovaj problem koji tišti i tinja u celokupnom narodu ostao je jedno mrtvo slovo na papiru. Ovakvo ponašanje lokalne samouprave zaista je nedopustivo“, kaže Josimović i dodaje da je poslednji sastanak sa predstavnicima opštine bio krajem zime.\nOvom izgradnjom se ne ugrožava samo prirodna lepota Nacionalnog parka, već se krše i ljudska prava i sloboda, kaže profesor u penziji Dobrivoje Stevanović. On tvrdi da investitor postavlja ogromne cevi u koju odlazi voda iz rečica koje „nemaju snage ni za vodenicu, a kamoli za hidrocentralu“.\n„Ako ostanemo bez reka to je kao da ostajemo bez vazduha. Ja to ne mogu da zamislim i zato se ovako žestoko borimo ne da ubedimo nekoga, nego da svi ljudi shvate da je naše pravo i naša elementarna borba za opstanak. Mi imamo peticiju od 3000 ljudi, ali kada treba da izađu na protest izađe samo 200 jer postoji strah, preti im se. Ali kada bi lokalna samouprava bila na našoj strani to bi se rešilo, izašli bi ljudi“.\nIako su svesni opasnosti od ugrožavanja životne sredine, privatne imovine i vodosnabdevanja, predstavnici Ministarstva za zaštitu životne sredine i prostornog planiranja tvrde da investitor ima sva potrebna dokumenta za gradnju.\n„Izgradnja hidroelektrana je potpuno u saglasnosti sa zakonima Kosova. Ukoliko građani ostanu bez vode ili ako nema dovoljno vode onda će se obustaviti proizvodnja energije“, kaže za RTV Kim Bedri Haljimi glavni inspektor u ministarstvu.\nIako su podršku očekivali od resornog ministarstva, meštani Sirinićke Župe je nisu dobili. U odbranu reka su se uključili predstavnici Nacionalnog parka Šara, nevladine i međunarodne organizacije, kao i Institucija Ombudspersona.\n„Ono što smo do sada uradili je davanje privremene mere za obustvaljenje radova. Korak koji sledi je da Institucija pošalje Skupštini Kosova jedan specijalni izveštaj koji se tiče pomenute problematike gde će se detaljno adresirati kršenja ljudskih prava koja su evidentirana u toku naše istrage. S obzirom da znamo trenutnu situaciju, da nemamo Skupštinu, ja se nadam da će se to rešiti u dogledno vreme i da se neće odužiti“, kaže za RTV Kim zamenica Omubdspersona Marija Radulović.\nI meštani opštine Štrpce veliku nadu polažu u budući saziv Skupštine Kosova ali i novu vladu i peticiju koju sprovode kosovske nevladine organizacije. Do tada, kako navode, oni neće odustati od protesta i borbe da oteraju investitora „Matkos group“. Lokalnu samoupravu pozivaju „da se dozove pameti“ i pomogne svom stanovništvu, a kompaniji nadoknadi ono što je do sada uložila.\nOdloženo ročište po tužbi protiv SPC zbog zemljišta u Prištini\nU Osnovnom sudu u Prištini odloženo je ročište po tužbi Univerziteta protiv Srpske pravoslavne crkve zbog navodne uzurpacije nekoliko hektara zemljišta na kojem je izgrađena crkva Hrista Spasa.\nOd 1. marta počinje prijava poslodavaca za isplatu polovine minimalca, a od 28. aprila i prijava za isplatu 60 evra svim punoletnim građanima, u okviru trećeg paketa pomoći države privredi i građanima, najavio je ministar finansija Siniša Mali.\nOdržan još jedan protest u Gračanici\nU Gračanici ispred policijske stanice i danas su se okupili učenici, njih pedesetak , kako bi pružili podršku mladićima koji su uhapšeni zbog tuče u Lapljem Selu.\nUNS prikuplja novac za pomoć kolegama čije su kuće bile poplavljene\nUdruženje novinara Srbije (UNS) sprovodi akciju prikupljanja novca za pomoć novinarima i medijskim radnicima na Kosovu čije su kuće i imanja stradala u poplavama koje su nedavno pogodile centralno Kosovo.\nPolicija izrekla 525 kazni za kršenje antikovid mera\nKosovska policija saopštila je da tokom poslednja 24 sata izrečeno 525 novčanih kazni zbog nepoštovanja Zakona o borbi protiv koronavirusa.\nКrizni štab: Situacija sa pandemijom svakim danom sve lošija\nSituacija sa pandemijom koronaviursa na teritoriji opštine Gračanica je visokorizična i sa tendencijom pogoršanja. Zbog povećanog priliva pacijenata sa ozbiljnom kliničkom slikom doneta je odluka o povećanju bolničkih smeštajnih kapaciteta, ocena je Кriznog štaba nakon današnje sednice. Direktorka Odeljenja inspekcije Jelena Stojanović kazala je za RTV Kim da se kontrola sprovodi redovno i vanredno od strane opštinskih i sanitarnih inspektora.\n28.02.2021 Gračanica: I večeras skup podrške za privedene mladiće (405)\n01.03.2021 Idealno vreme za prihranu i završetak orezivanja voća (219)\n01.03.2021 OG: Tokom vikenda 15 pozitivnih na koronavirus (211)\n28.02.2021 Kancelarija za KiM: Rukometašima "Arilja" zabranjen ulazak na Kosovo (192)\n28.02.2021 Specijalno tužilaštvo u Prištini povuklo nalog za hapšenje Milana Radoičića (191)\nMart 2021 11 (13)


Apartmani Le Rond Point des Pistes svoje goste privlače prvenstveno zbog odlične lokacije. Nalaze se u najvišem dijelu Tignesa, u centru Val Clareta - u blizini prodavnica, restorana i barova.\nSmještajne jedinice raspoređene su u više zgrada i u zavisnosti u kojoj zgradi se nalazi konkretan apartman - podzemni voz Grande Motte (koji vozi do glečera na 3.050m n.v.) udaljen je 50 do 200m.\nApartmani različitih veličina i rasporeda opremljeni su u klasičnom savojskom stilu i svi imaju sopstvena kupatila, opremljene kuhinjske niše, dnevni boravak sa LCD televizorima i spavaće sobe sa udobnim ležajevima.\nU cijenu je uključena bežična internet konekcija (wi-fi) ali je ona dostupna samo u zgradi A.\nPonedjeljak: 09:00 - 12:00 16:00 - 19:00\n+33 4 79 01 07 69, +33 4 79 06 55 37 U slučaju da kasnite na destinaciju, potrebno je PRIJE 18h pozvati ovaj broj i najaviti kasniji dolazak!\nneobavezna doplata na recepciji objekta Dozvoljen je boravak jednog kućnog ljubimca po apartmanu, uz najavu.\nobavezna doplata na recepciji objekta 0.85€ po osobi na dan Cijena turističke takse je promjenljiva i zato zadržavamo pravo da promjenimo cijene u skladu sa odlukom lokalnih nadležnih vlasti.


Telekomunikacije u Srbiji donele 1,6 mlrd. € – Personal magazin\nTržište telekomunikacija u Srbiji je 2011. godine poraslo za 10 odsto i ukupan prihod je bio oko 1,6 milijardi evra. Direktor Republičke agencije za elektronske komunikacije (Ratel) Milan Janković je…\nTržište telekomunikacija u Srbiji je 2011. godine poraslo za 10 odsto i ukupan prihod je bio oko 1,6 milijardi evra. Direktor Republičke agencije za elektronske komunikacije (Ratel) Milan Janković je rekao da učešće telekomunikacija u bruto-domaćem proizvodu (BDP) blago poraslo, na 5,66 odsto.\n“Sektor telekomunikacija je relativno stabilan i verovatno je da će se sadašnji trend rasta nastaviti”, kazao je Janković.\nJanković je naveo da je prihod u mobilnoj telefoniji u prošloj godini porastao za skoro 200 miliona evra i da je iznosio 846,74 miliona evra, a da su investicije dostigle 138,67 milion evra.\nPrema njegovim rečima, broj korisnika mobilne telefonija je porastao za oko 200.000 i ukupan broj pretplatnika u 2011. bio je preko deset miliona, što predstavlja penetraciju od 142,99 odsto, odnosno na jednog stanovnika dolazi 1,42 telefona.\nBroj pretplatnika mreže treće generacije, kako je istakao direktor Ratela, skoro se udvostručio u odnosu na 2010. i iznosio je 1,3 miliona korisnika.\nJanković je naveo da ukupan prihod usluga fiksne telefonije bio 446 miliona evra, a investicije u fiksnu telefoniju iznosile su 56,71 miliona evra.\nBroj korisnika fiksne telefonije je smanjen i u 2011. bilo ukupno oko tri miliona pretlatnika, rekao je on, ocenjujući da je broj uglavnom smanjen zbog toga što su neke firme propale.\nPrema rečima Jankovića, distributeri medijskih usluga (kablovske, satelitske i televizije preko internet protokola – IPTV) ostvarili su ukupan prihod od 96,4 miliona evra.\nPrihod od internet usluga u Srbiji u prošloj godini je, kako je naveo, 145,93 miliona evra, a broj internet korisnika se povećao za 1,4 miliona ili 60 odsto, značajno zahvaljujući mobilnom internetu.\nTelekomunikacije u Srbiji donele 1,6 mlrd. € was last modified: April 27th, 2012 by Redakcija


Raspisan konkurs „Prestonica kulture Srbije 2023“ - Kazaljka\nNaslovna/Društvo/Raspisan konkurs „Prestonica kulture Srbije 2023“\nkazaljka Send an email 07.05.2021.\nMinistarstvo kulture i informisanja danas je raspisalo konkurs za izbor Prestonice kulture Srbije 2023. godine, čiji je cilj podizanje kvaliteta kulturnog života jedinice lokalne samouprave, pokretanje kulturnog, umetničkog i turističkog razvoja kroz aktiviranje postojećih i osmišljavanje novih umetničkih programa tradicionalnih i savremenih formi, oživljavanje postojećih institucija kulture ali i pokretanje novih i savremenih institucija.\nIzabrana jedinica lokalne samouprave poneće titulu „Prestonica kulture Srbije 2023“.\nkoja će joj omogućiti da bude prepoznata kao relevantni nacionalni centar razvoja kulture i na taj način postane vidljivija na kulturnoj mapi Srbije i Evrope.\nPrijave se podnose od 2. avgusta do 2. septembra 2021. godine na konkursnom upitniku i dostavljaju u štampanoj i elektronskoj formi Ministarstvu kulture i informisanja sa naznakom „Za Konkurs – Prestonica kulture Srbije 2023“.\nSjenica između dvije kapije\nSmog u Novom Pazaru\nNovi Pazar: Romi u Blaževu dobili montažne kuće


Mogerini u Njujorku: Savet bezbednosti mora da podrži konačni sporazum, Kosovo da ukine takse | Radio Kosovska Mitrovica\nMogerini u Njujorku: Savet bezbednosti mora da podrži konačni sporazum, Kosovo da ukine takse\n13. March, 2019 07:57 |\nZa potpun nastavak razgovora između Beograda i Prištine, takse koje je uvela Vlad Kosova moraju biti ukinute, ponovila je sinoć je visoka predstavnica Evropske unije za spoljnu i bezbednosnu politiku, Federika Mogerini sa sastanku Saveta bezbednosti Ujedinjenih nacija u Njujorku.\n„Dan nakon što takse budu povučene ću odmah sazvati novi sastanak u okviru dijaloga kako bi se postigao pravno-obavezujući sporazum koji će odgovoriti na trenutne probleme i u potpunosti normalizovati odnose između Prištine i Beograda“, rekla je Mogerini predstavnicima članica Saveta bezbednosti.\nPonovni poziv Mogerini Prištini upućen je svega par sati nakon što je predsednik Vučić ponovo izrazio razočaranje „partnerima iz Brisela“ kojima nakon prekršenih obećanja da Priština neće usvojiti Platformu od dijalogu “više ništa ne veruje”.\nPored toga, Vučić je i dan nakon usvajanja Platforme u dijalogu, pored ukidanja taksi, dodao još jedan uslov za nastavak pregovaračkog procesa – povlačenje platforme, tada je i poručio da je još „pre šest meseci, obavestio visoku predstavnicu EU Federiku Mogerini da je nacrt platforme o dijalogu uvod u katastrofu na celom Balkanu“.\nNije samo predsednik taj koji je negodovao protiv dokumenta iz Prištine, reakciju međunarodnih aktera, u prvom redu Brisela, očekuje i premijerka Ana Brnabić. Ona je kazala da Brisel nije rekao ništa o novonastaloj situaciji, a da smatra da to nije korektno i da očekuje reakciju EU, prenosi FoNet.\nŠtaviše, premijerka smatra da još nije vreme za stav i odgovor Srbije na prištinsku platformu za pregovore sa Beogradom upravo zato što očekuje odgovor Brisela.\nOdgovora iz Brisela o sadržaju Platforme o dijalogu koju su članovi pregovaračkog tima Kosovo prekjuče zvanično i uručili kancelariji visoke predstavnice nije bilo, ali Mogerini jeste poslala još nekoliko poruka članicama Saveta bezbednosti UN.\n„Dijalog ne pripada meni, niti Evropskoj uniji ili bilo kome za ovim stolom, on pripada dvema stranama u dijalogu. Na njima je da nađu sporazum koji će biti prihvatljiv i prigodan za obe strane. U isto vreme, konačni sporazum će morati biti u skladu sa međunarodnim pravom i moraće biti podržan od strane Saveta bezbednosti UN“, poručila je.\nI dok Mogerini SB UN postavlja pravne okvire i odgovornost za postizanje budućeg sporazuma, nezadovoljstvo prema EU izražavaju i u Prištini.\nTako je i kosovski premijer, Ramuš Haradinaj juče zatražio da se pritisak za nastavak dijalog sa Kosova prebaci na Srbiju.\n„Nije ovo Bliski Istok da se pretnjama i posledicama završava posao. Mi smo svi slobodne zemlje, ako Srbija hoće da postavi uslove kako ne bi došlo do dijaloga mi ne možemo da pretimo Srbiji hajde na dijalog. Međunarodna zajednica ne može da preti Srbiji da joj kaže hajde na dijalog, i onda vrši pritisak na žrtvu, u ovom slučaju Kosovo, koje je manje, ali mislimo da ovo nije srednji vek i nema potreba za ovakvim postupcima“, rekao je Haradinaj.


Na kosovsko tržište i posle ukidanja taksi uglavnom idu sirovine - Radio Kontakt Plus\n13:02, 05.04.2020Izvor: Beta\nPredstavnici kompanija ocenili su da je potrebno izvesno vreme da poslovni partneri obnove trgovinske veze, ali su skeptični, s obzirom na to da je kosovska vlada 31. marta ove godine usvojila Odluku o postepenoj primeni reciprociteta kao principa u odnosima sa Srbijom.\nMinistar trgovine Srbije, Rasim Ljajić, rekao je da je uvođenje reciprociteta koji je Priština najavila gore nego jednostrane takse od 100 odsto.\n"Neka roba je išla ipak, zanemarljivo, ali je išla. Ako se uvede reciprocitet na način na koji se najavljuje da na svim fakturama mora da piše da se isporučuje za Republiku Kosovo ta roba neće ići, jer naši carinski organi ne mogu da prepoznaju ta dokumenta", kazao je Ljajić.\nDodao je da će trgovina u tom slučaju "biti nula" i istakao da jedini smisao ima odluka da potpuno budu ukinute jednostrano uvedene takse i da se stanje vrati kako je bilo pre 21. novembra 2018. godine kada je uvedena.\nOdlukom o postepenoj primeni reciprociteta kao principa u odnosima sa Srbijom koja je doneta 31. marta ove godine predviđeno je da fitosanitarni sertifikati i prateća dokumentacija za prehrambene i neprehrambene proizvode podležu graničnoj fitosanitarnoj kontroli, kao i veterinarski sertifikati za hranu i neprehrambene proizvode uz napomenu da će se rezultati kontrole razmatrati svakih mesec dana.\nRadna grupa za trgovinske barijere kosovske vlade optužila je Srbiju i Bosnu i Hercegovinu (BiH) da ne poštuju CEFTA sporazum i da kosovskim trgovcima "nisu nudile jednak tretman koji su imale firme iz tih zemalja na Kosovu, pa je saradnja bila asimetrična".\n"Vlast u Srbiji ne priznaje vozila registrovana na Kosovu, uključujući i komercijalne kamione, kao i poljoprivredne proizvode sa etiketom da su proizvedeni u Republici Kosovo, i traži dodatne analize za proizvode izvezene u Srbiju", navela je radna grupa.\nDodaje se da Srbija ne priznaje Kosovo kao nezavisnu državu i ne prihvata njenu zvaničnu dokumentaciju pa se "Kosovo okrenuo izvozu na jug Srbije u Preševo, Bujanovac i Medveđu".\nIstiče se da je u 2018. godini glavna prepreka bila tranzit sirovina kroz Srbiju za Kosovo, jer je kosovskim kompanijama tražen dokument Ministarstva poljoprivrede Srbije, zbog čega su kosovske kompanije morale da koriste alternativne pravce ili registruju firme u zemljama EU ili Severnoj Makedoniji.\nNavodi se da kosovske kompanije koje su planirale izvoz otpadnog papira u Srbiju ne mogu da dobiju dozvolu Ministarstva za zaštitu životne sredine Srbije.\nSrbija, kako se navodi, ne priznaje ni potvrdu Kosova o uvozu nafte i gasa kao ni registarske tablice Kosova, a nije priznala ni 400 diploma koje su po Briselskom sporazumu dobile sertifikat Evropske asocijacije univerziteta.\nVrednost robe koju Srbija godišnje plasirala na to tržište je pre uvođenja taksi bila oko 450 miliona evra.